Ebyobuwangwa Ebirala Bibino – ababaka\nHome Topic Ebyobuwangwa Ebirala Bibino\nEbyobuwangwa Ebirala Bibino\nHome › Forums › Ababaka Discussions for Unity and Peace › Emboozi Ezenjawulo / General Discussions › Ebyobuwangwa Ebirala Bibino\nSeptember 14, 2008 at 5:35 am #19082\nJjagwe nnamusanze aleese akasiimo ka nte ennume n’endiga bbiri bye yeeyama.\nNKIMANYI nti okkiririza mu katonda, naye obadde okimanyi nti naye alina w’akoma, Sitaani n’atandikira awo w’akomye?\nObadde okimanyi nti oyo gw’otudde naye mu takisi oba oli ava mu kirabo ky’emmere nti ava mu mbuga ya sitaani?\nOyinza okukikkiriza nti mulirwana wo oyo gw’oyita omulokole ennyo obugagga bwe yabuggya wa musambwa Kookola?\nNze nno bwe nnagukyalidde ku Lwokubiri nnasanzeeyo abangi abawerako. Singa ssaabakakasizza nti siri waakukuba bifaananyi byabwe osanga n’ebitono bye nnaggyeeyo ssandibifunye.\nAbamu nnabasanze bagenze kusaba bugagga, nzaalo, bufumbo kutereera oba okutta ebyennyanja ebingi mu kaco kano ebibadde bikendeddemu.\nOmu ku bo Hajji Jjagwe eyagaanyi okumbuulira gy’abeera nnamusanze atutteyo sseddume w’ente wamu n’endiga bbiri ze yeeyama emyaka ebiri egiyise okutwalayo ng’akasiimo singa bye yasaba bituukirira.\nOmusomi wange, omanyi kye kitegeeza ‘jjama’ ali mu kisiibo okutwala akasiimo ka sseddume mu mbuga ya sitaano?\nOkutuuka ew’omusamba Kookola olinnya z’e Kiyindi. Mu ppaaka enkadde mweziri nnyo ku 5,000/- Bw’otuuka e Kiyindi ku mwalo awo opangisa bodaboda ku mutwalo ng’oli Kookola.\nOyita mu nsozi, ekkubo kiringa kisinde kya nte, naye anti ky’oyagala kikuseeza! Wabula weegendereza n’otovaayo ng’okookolima nga sseggwanga. Tolina kubbayo, kuganzikayo bakazi, tenywerwa njaga ate tosalirayo musaayi sikulwa nga bw’oba okomawo emisambwa gisalawo naawe okukusala oyiwe omusaayi!\nNga waakayingira ew’omusambwa Kookola, osookera ku mbuga ey’amasabo 54. Omukongozzi wa Kookola, Nsubuga Bbanja agamba nti eno y’embuga esibukamu ebika by’Abaganda 54 ebyasooka. Wabula ekibi ebika byeyongerako, kati biri 65 naye 11 ebyaytongerwako bya luno jjuuzi.\nMu masabo ago 54 bwe kubaako ery’ekika kyo bw’osamira lubaale n’akukwata n’otogendako mu mbuga eyo lubaale wo awunga, atawaanatawaana era kabekasinge olumu ajja kukuddukano!\nKu mulyango teweerabira okulekawo ekigali, nti kye kikukkiriza okuyingira. Jjajja Kookola ye tagoba ssente, ne bw’oba n’ekinusu ekya 50/- oyingira. Naye naawe oswala wekka, kuba ogenda okulaba nga munno akuli mu maaso ataddemu aka 1000/- n’obuuza muli nti ‘oba nze Kookola anankongooza ebigere bye nnaasaba n’ampaako busammambiro!’, ng’ozitungula ku lwayi!\nOlwo ne bakwetoolooza embuga zonna nga tonnagenda mu kiggwa ekikulu ekya Kookola. Bw’oba oyagala olugendo lwo luleme kuba lwa mwabukirabusa, mu mbuga zonna 54 ossaawo ebigali. Ky’okola kwe kuvungisa ssente zo, n’oba na bitaano bitaano olwo ojja kumalako.\nNze bwe bantutte mu mbuga ya Kookola baasoose kuntwala mu mbuga ya Nabuzaana abakyala abadibira ku mpya, abatawangaaza bufumbo n’abalina ebisiraani mu maka gye babambululira.\nGgwe omusajja bw’otuukayo okuma bukumi kyoto. Nsubuga yannyinyonnyodde nti omukka ogwo bwe gukugendamu gukola ng’amazzi agakwambululako ebisiraani.\nOlwo ne muyingira Kookola. Eno mpuku ggaggadde eriko mayiro nnya eri mu jjinja eddene ennyo eriri ku nnyanja kwennyini! Ejjinja lino liwezaako ffuuti 15 mu buwanvu ate obugazi liriko emiryango 46.\nEjjinja lino lya kalina emu, waggulu eriyo emiryango etaano (5). Nsubuga agamba nti ku kalina esooka esulayo Bammamba bokka kubanga be bakongojja Kookola.\n“Emisana nnyinza okutwalayo abaagala okusaba ebyabwe. Eno y’eri n’embuga ya Muwanga, awanga emikisa gyonna,”Nsubuga bw’agamba.\nMunda mu mpuku eno obanga ayingidde mu kisenge. Wabula mulimu obulikonda bungi obukutte enzikiza be ppo.\nMunda mu mpuku mulimu ekisenge ekinene ddala, mw’oyinza okutuuza abantu abasukka mu 1000. Muno Kookola mw’atuula n’alamula abazzukulu. Kino ky’ekimu ku bifo disitulikiti empya ey’e Buikwe ky’etunuulidde okufuuka ekifo ky’obulambuzi.\nBuli lunaku ku Kookola kugendako abantu abasukka mu 30!\n“Nze ndi mweralikirivu olw’okufuula Buikwe disitulikiti kubanga ennaku zino abakungu bangi bajja wano. Mmanyi bajja kuzimbawo ebintu Kookola by’atakkiriziganya nabyo olwo nze gw’ajja okubonereza,” Nsubuga bw’agamba.\nOmuvubi Richard Kato amaze ku Kookola emyaka nga 10 era ng’asula mu mpuku eno agamba nti bwe buziba, kw’otegeerera nti buzibye ejjinja litandika okuleeta ekitangaala ne gabanga amasannyalaze!\n“Kw’otegeerera nti bukedde, ekitangaala kiggwaawo kyokka, empuku n’ekwata be ppo,” Kato bw’agamba.\nWabweru w’ejjinja lino liringa eririko enkonge, naye tekwatira. Mu kutunula amangu oyinza okulowooza nti edda baalisimangamu amayinja ag’omuwendo nga zaabu, naye Nsubuga agamba nti si bwekiri.\nNsubuga agamba nti Kookola musambwa ogukulira emisambwa gyonna mu Buganda. Ekigwawula ku Kookola kwe kuba nti bw’ogenda okusabayo emikisa gukugamba nti ‘genda okole nnyo kubanga omwana w’Omuddugavu k’akola k’alya!’\nOmusambwa guno gulabikira mu ttimba, engo n’omusajja omukadde ennyo. “Bw’omulabako omanya bumanya nti ogaggawadde. Mu biseera bya kampeyini nga zino ezaaliwo mu 2006, bannabyabufuzi ab’emitendera gyonna beekulubeesezanga eno ku Kookola balabe oba bayinza okusisinkana nnamukadde ono, olwo bamanye nti ebyabwe biteredde,” Nsubuga bw’agamba.\nEmpuku eno Kookola bagiyita bbanka y’abavubi kubanga bw’oterekamu ssente, omuntu yenna atali nnannyini zo bw’ayingiramu taziraba!\nSteven Mmande, omuvubi w’omu ggombolola y’e Najja agamba nti mu myaka 34 ate nga yatandika okuvuba nga wa myaka 15 taterekangako mu bbanja.\n“Mu Kookola tebabbamu, bw’obbamu ejjinja likuggalirea. Mu 2006 waliwo abasajja abajja okubba eryato lya munnaabwe eyali aligolomodde ku Kookola, naye baagwa mu nnyanja, mita nga 200 nga baakasimbula,” Mmande bw’anyumya.\nMilly Guttabingi (omukwano) ow’e Jjimbo mu Mukono agamba nti ye buli lw’abulwa emirembe mu maka ekiwejjowejjo asibira ku Kookola.\n“Ng’enda okudda eka nga buli kimu kiteredde,” Guttabingi bw’agamba.\nNsubuga agamba nti yasikira kitaawe Yokaana Nsubuga mu 1992 n’ajja ku Kookola ng’ava e Mpigi. Yasomako ‘bikoozi’ mutonotono, empewo z’ekika ne zimuyita.\nBagamba nti okuliraana ennyanja si kuliira. Natunuddetunudde ebyalo ebyetoolodde Kookola nga byonna biri mu mbeera mbi. Obuyumba bwa ttaka, bukutte mu mbinabina. Abaana bambala buziina n’obutooke ebiwuka byabulya. Muli ne mbuuza nti mpozzi nnabbi taba na kitiibwa waabwe?\nSeptember 14, 2008 at 7:00 am #19656\nEmboozi eno nze ensesezza nnyo engeri munnamawulire ono gyaginyumyamu. Bintu bikulu nnyo bino. Mukama yamanyi obutonde bwe gyebuva negyebukoma.\n‘Sseruggulamiryango: Omuti gw’e Zzinga ‘ogwogera’ gwantabudde!’\nOmuti Omukoba Seruggulamiryango oguvaamu eddoboozi nga ery’omuntu.\nBya Titus Serunjogi\nKYE natuuseeko nga ng’enze okunoonyereza ku bavubi abayitibwa Bwato bwaleeta tekirojjeka. Basangibwa Zzinga okuliraana Buvuma ne Bugaya.\nKu kizinga kuno kwe nasanze omuti Omukoba ogwakula ne guwola ogwogera nga muntu! Bino byonna byabaddewo misana ttuku mu ttuntu nga nange eriiso nkanudde.\nOmukoba guno gwetooloddwa ba Askari abatalabika wabula owulira maloboozi gokka agoogera Oluganda n’Oluswayiri. Abavubi bankakasizza nti amaloboozi gano gaboggolera buli muntu eyeesaalimbiza ku muti guno nti atyabako enku oba okufulumako ppupu era bw’aba akyesisiggiriza zimupaca empi. Abandi bantegeezezza nti omuti guno gugenda mu nsonga z’abakyala era nti mu biseera ebyo guba guvaamu omusaayi. Bwe nawulidde bino ne nsaba omwami Difas Mawerere, Gabunga w’omwalo guno amperekere ngende nange nneerolere ku kikulejje kino. Yagaanyi. Gabunga ono atya omuti guno nga bw’atya empologoma. Wabula yantegeezezza nti waliwo omulenzi omu yekka, Abudu Malinzi omuti guno gwe guwuliramu. Yagasseeko nti omulenzi ono yabadde agenda kugoba ku mwalo akawungeezi nnange kwe kusalawo okumulinda antwale ku muti. Eryato eryalese Malinzi lyagobye ku mwalo nga mulimu abasajja n’abakazi 20.\nEnkeera ku ssaawa nga nnya twayolekedde ekibira omusangibwa Omukoba guno Sseruggulamiryango. Waliwo we twatuuse buli omu n’aggyamu engatto, nange bwentyo, ne tweyongerayo. Twabadde tugenda ne tuwulira, omuntu ng’atuboggolera “Mmwe kiki ekibaleese wano!” mu ddoboozi essaakaavu ate nga lya mwanguka. Natunudde ndabe aboggola nga simulaba, wabula ng’eddoboozi liva mu maaso gaffe wennyini ng’oyinza okulowooza nti omuntu ayimiridde awo mu kkubo. Nawuliddeyo amaloboozi amalala agoogera mu Luswayiri n’ensattiro ate ng’empeewo enyeeya amatabi g’emiti gyonna egitwetoolodde. Malinzi bwe yategeezezza nti aleese bazzukulu kulaba ku Musajjamukulu Seruggulamiryango, eddoboozi ne lyeyongerayo gy’oli nti omuntu yeesega ne litandika kwogerera ku mabbali nga litutegeeza nti tweyongereyo.\nOmuti guno we guli wagazi walinga oluggya oluyonjo, tewali miti mirala era saalabyewo bikoola biggude kuva ku muti waggulu. Wabula kye nasoose okweetegereza ly’eddoboozi essaakaavu nga litwaaniriza. “Bwera, eradde..” Lyabadde liva mu maaso gaffe wennyini we twabadde tufukamidde naye nga omwogezi yennyini tetumulaba. Eddoboozi lino lyatandise okuyita buli muntu eyabaddewo erinnya nga limubuuza ku mubeezi we, abaana, wamu n’emirimu gye era nga bwe lisuubiza okubawa emikisa, wabula nze eddoboozi lyamaze akaseera nga terinnyega. Abamu baabadde baleese enkoko okwebaza, eddobozzi lyabagambye bazisembeze bazisse mu mpompogoma z’ omuti.\n“Owaaye ggwe munnamawulire Kasindula, nange oludde ddaaki n’ojja ombege onkoleko olugambo?” Bagamba ekyekango tekimanya muzira nange omutima nawulidde gunkubira mu bulago, ng’ekyasinze okunneewuunyisa kwe kuba nti gwabadde gumpise erinnya lyange lye sitera kukozesa. Eddoboozi lyagenze mu maaso ne limbuuza oba ndi mumalirivu okulibega era ne lindabula nti bwe mba mutiitiizi nanditeze ne nzirayo ku mwalo. Nange saaseguse ne nditegeeza nti sizze mu bukyamu wabula kulaba ku kyewuunyo ky’omuti ogwogera era nzireyo ntegeezeeko abalala.\nEddoboozi kwe kung’amba nti tekyetaagisa kutegeeza bantu kubanga nkumu, naddala bannabyabufuzi n’abasuubuzi bagumanyi era batera okugukyalira. Eddakiika eyo nawulidde amaloboozi amalala (ba askari) nga gandagira nveewo mu bwangu. Nange kwe kuddayo ne ntuula gye twabadde tulese engatto. Abalala baagenze banneegattako omu kw’omu nti Musajjamukulu amaze okubalamula.\nNabadde ndi awo ng’eddoboozi eddala limpita nti ggwe munnamawulire, yitawo ogende ewa Musajjamukulu.” Kyambuuseeko okuddayo ku muti ne nsanga nga waliwo ttimba eyakula ng’akutte Malinzi ebigere ng’amuzingiridde enkata. Amangu ago naggyeeyo kamera nkube ekifaananyi. Wabula n’egaana okukuba yadde okumyansaamu. Nakyuse nteekeko kakokola tondeka nnyuma, nti sifa nga mmale. Wabula eddoboozi ne ling’amba nti “Mwana wange totya, wazze kubega. Begako by’osobola ogende n’ebyo. Kino kifo kya misambwa gya Nnalubaale egisibuka mu bwa Mukasa, totwesimbako. Fukamila awo ombuuze by’o yagala okumanya.” Nabadde nkyasamaaliridde kwe kuwulira eddoboozi ekkangufu emabega wange nga lyogera mu Luswayiri “Wewe! ujasikia ambawo mukubwa amesema? Piga magoti upesi!” (“Ggwe, towulidde musajja mukulu ky’a kugambye? Fukamira wansi mangu!”)\nNafukamidde wabula Musajjamukulu kwe kuddamu n’ang’amba nti sitya mmubuuze. Yantegeezezza nti bamuyita Sseruggulamiryango omusambwa mu bwa lubaale Mukasanti mulongo gw’omusambwa ogw’oku kazinga Zigunga; Wabula nti wadde Zigunga ye amala bibamba, ye Seruggulamiryango agaba nzaalo na mikisa. Yangambye nti asimba ku muti ogwo kubanga gwamera mu kifo kyennyini awasibuka ensulo ezaavaamu ennyanja eno. Era nti mu kifo ekyo empewo zonna ez’oku nnyanja Nnalubaale we zeetaayiza. Namubuuzizza oba ye talina mukongozzi n’antegeeza nti ye wa maanyi nnyo tasobola kutuula ku mutwe gwa mulyammere n’atafa.\nNazzeemu ne mbuuza ku basubuuzi ne bannabyabufuzi be yabadde agambye nti bamanyi omuti guno n’antegeeza nti dddala kituufu bagumanyi kubanga awo we baggya amaanyi agabawa enkizo ku bannaabwe mu byobufuzi n’obusuubuzi.\nEddoboozi lyannyonnyodde nti abasinga emikolo gyabwe bagimalira awo wabula nti abamu abalina ensonga ez’amaanyi abalagirira bagende mu mpuku ya Nnaalongo, n’ababuulira n’emitendera gye bayitamu n’emikolo gye bakolerayo awo emisambwa giryoke gibatwale ku ntobo y’ennyanja bafuneyo amaanyi. Ddala abantu bakka mu nnyanja, ne batabbira kufa? Lyanzizeemu nga bwe linsoomoza nti okukka mu nnyanja kuzannya n’akwagala ne lyongeraako nti nandirinzeeko omwezi ne guboneka ne nsaalimbira mu mpuku y’omusambwa Nnaalongo, ndabe ekinaabaawo. Nalibuuzizza abaali bakikozeeko ndyoke nfune obuvumu ne ligamba nti lyo si lya lugambo nga bannamawulire, era nti lyakozesa abantu abakka mu nnyanja ekirayiro ky’emmizi noolwekyo tasobola kumala gabalaalaasa. “Olwo omuti gweggula ne bayingira munda okukkakana nga bali mu nnyanja oba…?” Olwabuuzizza kino kwe kuwulira omuntu asiiyiza ku maviivi gange. Okutunula wansi nga ndabawo embirango. Nadduse nzire mu kakubo,okusiba nga ndi gye twalese engatto awaabadde abalala. Mu dda eddoboozi lyazzeemu ne lituyita ffenna era ne linzikiriza okukuba ebifaananyi ku muti. Twasanze Malinzi tttimba amutadde era nga ng’agenze wabula nga ye (Malinzi) afukamidde ku bbali w’omuti. Nagenze okukuba nga kamera yange emyansa bulungi, era kwe kukuba ebifaananyi bino n’ebirala ne mbikubira ebweru w’empuku ya Nnaalongo abakka mu nnyanja gye bagenda ne bakolera emikolo nga bavudde ewa Seruggulamiryango. Okutambula kulaba!\nSeptember 15, 2008 at 4:15 am #19673\nMunnaffe agira akulikayo ago gemaanyi agalema abazungu okutegeera kuba oli okukubuuza elinnya lyo nekyokola awo ngoova ku nsonga naye nebuuza lwaaki bonna abagendayo tebabuuza lwaaki tebayamba bazzukulu baabwe abaana ba Nkalaama kuva mu buddu mwebabasibidde.\nSeptember 30, 2008 at 12:04 pm #19786\nMbeebaza nnyo nnyini olwokunnyumirwa ekiwandiiko kyange ekyo ne mukiteeka ne ku mukutu guno ogwensonga ogwa ababaka.com. Byennalaba ku Seruggula Milyango nkyabyewuunya ppaka obudde buno. Wabula yadde kino tukitwaala nga kyabuwangwa, Musajja Mukulu ono yangamba ntinno ye alina ne ssimu amwagala kwasobola okumufunira. Era awo wennyini ku muti yantegeza nti agenda kukuba ku ssimu yange emirundi ebiri ndyooke ntegeere ennamba ye. Twali tetutambudde na masimu nga twoolekera ekibira wabula natuuka mu loogi ne nsaangako “missed calls” bbiri ku ssimu yange nga ziva ku 0754026626. Mbu, ye Seruggula Milyango bwagamba, nti essimu eno yaabo abaagala okumulagaanisa nti bajja kuba bajja okumukyaalirako era okwo basobola okumubuulira ne kyebaaagala abalongoosezemu oba abalagulemu ne basanga nga amaze okubategekera buli kimu. Wabula nze sigikubangako, kubanga yankuutira ne sekukuutira yenna nti essimu ye eyo bagikubako ku ssawa mukaaga mu kiro lwokka ate nga lwa nsonga; ayagala okumubuuzaako obubuuza oba okunnyuma emboozi tatawaana kubanga ajja kufunirako emitawaana gyaataasobole. Ensi eno! Gamba ne misambwa giba ne ssimu ezoolukomo! Wano wabaddewo abantu bangi abajja nga bantuukirira nti baagala okumanya engeri gye bayinza okutuuka ku muti guno ogwekyewwuunyo bweguti. Mbadde mbawa essimu zombi, ey’ooyo musajja mukulu ney’oyo omulenzi asobola okubatusaayo :woohoo: Malinzi 0782789232. Njagala nnyo mpulireko omuntu eyali ayogeddeko n’oyo musajja mukulu ku ssimu.\nSeptember 30, 2008 at 7:49 pm #19788\nTitus munnaffe tukusanyukidde. Emboozi eyo waginyumya bulungi nnyo, era kulikayo nnyo. Wabula zino essimu ha, erudda eno mpuliddeyo abagaala okuzegezamu. Naye nange nyongedde okubalabula obutatakuba bya kajanja. Ate nensonga endala, kaakati eno tulina esaawa ndala olwo ababeera balina ensonga bakuba ssaawa ki? Omukaaga ogweeno oba ogweeyo? Ahaaa, kikaaaaaaa.\nSeptember 30, 2008 at 10:44 pm #19791\nMwami Titus tulaba kwaani, naye omuntu bwomugaana ekintu omwongera curiosity, kati engalo zitutolokako zitandise okutufuyirira , naye nze ebyobuwangwa, sibizannyiramu , naye nyinza okuletayo ku kiki kyendowooza ekiyinza okuberawo ngo gaanye okuwuliriza embulirire.\nKatugambe essimu okubuuka mu ngalo neyetimba kukisenge nekwaata mumbinabina nekubuuze nti ka nkikinale mbuuze, onkubidde oyagala ki? , notandika okugyegayirira nti tokikinala buuza – bubuuza, nolyooka odduka mukisenge weeri speed ekikumi. Sagala kwongera kukirowoozaako nze awo awali essimu ssijja kusomawo, nange abalala bwebakubangayo munnyumizanga .\nKati olwo toddeyo for update.\nMay 16, 2009 at 8:41 am #23428\nEkiggwa kya Mirimu kiyidde ne kisaanawo\nWritten by Joseph Mutebi\nBukedde Friday, 15 May 2009\nEKIGGWA kya ‘Kabaka Mirimu’ ekisangibwa e Ndejje – Namasuba ekikaayanirwa abakyala ababiri kyokeddwa. Mu November wa 2008 waabalukawo obutakkaanya wakati wa Prossy Nabagesera abadde mu kifo kino emyaka 23 ne Nandawula eyereetamu ng’agamba nti omusambwa Mirimu gwali gumuwasizza.\nBombi baawaaba mu kkooti y’akulira abasawo b’ekinnansi, Maama Fiina n’asalawo nti Na-bagesera ye yali omukyala w’Omusambwa guno omutuufu.\nKyokka wiiki ewedde omu ku bavubuka abeera mu kifo kino, Sam Kiguli yagambye nti yabadde ne munne mu ssabo ne balaba ekimyanso, baagenze okufuluma ng’omuliro gutuntumuka ne bayita poliisi eyaleese abaaguzikirizza naye ng’essabo n’ebintu bisirisse.\nMay 18, 2009 at 2:42 am #23462\nKyewunyisa okuba nti ebintu mu Buganda byonna biri muntegeka zimu era biddiringana kati nga obutale namasomero bisirisidwa okwokebwa bya buwangwa bye bibaluseewo kisoboka okuba nti ku gavumenti eno eya museveni ebintu bya Buganda byonna byebyononebwa nga tetuwulirayo byamu West bwebyokebwa kisoboka okuba nti ebyobuwangwa of all a sudden bifunyiseewo ababikayanira bwebatazikula bantu baliwo ekigwa baki suula ate si gumu si ebiri oba bakyookya .\nGUNO OMUTIMA GWAKKO ERA BWEMUBA MULOWOOZA NTI MUNAFUNAYO EMBAKI EZEYITA ENGANDA OKUGENDA OKWONONAANGA EBINTU BYAFFE EBYOBUWANGWA MUKIMANYE NTI MUSIBA NAZO, KUBA TEZIGGYA KUSIGALA MU BUGANDA ,\nBULI MUNTU AKWATIBWA NGA YONOONA EBYOBUWANGWA BWAFFE TEMUMUKWAASA KISA


Bukedde Online - Amazzi gava ku ki?\nAbasomesa temuleebeeta bazadde\nAtemyeko gwâ€™abanja omutwe Omusawo wâ€™ek...\nOmukazi okuvaamu amazzi ameeru kya bulijjo. KyokkaÂ kizibu okuvaamu amazzi ameeru nga oli mu mwezi kuba okusinga ofulumya musaayi. Abakyala nâ€™abawala abasinga tebamanyi mbeera zâ€™abakyala. Abakyala Katonda yabakola nga bavaamu amazzi mu bukyala era nga gakyusa langi okusinziira ku mbeera yâ€™omu\nOmukazi okuvaamu amazzi ameeru kya bulijjo. KyokkaÂ kizibu okuvaamu amazzi ameeru nga oli mu mwezi kuba okusinga ofulumya musaayi. Abakyala nâ€™abawala abasinga tebamanyi mbeera zâ€™abakyala. Abakyala Katonda yabakola nga bavaamu amazzi mu bukyala era nga gakyusa langi okusinziira ku mbeera yâ€™omubiri.\nOmukyala bwâ€™asuula eggi amazzi gaba gafaanana ngâ€™eminyira era ne bwâ€™aba afunye obwagazi amazzi nago gaba ngâ€™eminyira. Amazzi gano gaba meeru mu langi ate nga makwafu nnyo. Olumu gakyuka okusinziira ku mbeera nnabaana gyâ€™abeeramu. Wabula amazzi agakuvaamu bwe gaba ga kitaka, kyenvu oba kiragala omanya nti olina obulwadde bwâ€™ekikaba mu bitundu byo ebizaala. Kyandibadde kyâ€™amagezi buli mukyala nâ€™akebera amazzi agamuvaamu bwâ€™aba anaaba. bwâ€™aba nâ€™obulwadde agende bamujjanjabe nga bukyali.\nBaze alina abakyala babiri naye amaze emyaka etaano nga tadda wange. Ebbanga eryo mbadde mmanyidde okubeera nzekka era nga sikyafuna buzibu bwa bwagazi. Muggya wange ne baze baafuna obulwadde era bwe baakimanya kati baze andi bubi nti ayagala kudda mu maka gange.\nNze ntya siriimu ate nkyayagala okukuza abaana bange. ssenga nkole ntya?\nNdowooza balo anoonya muntu anaamujjanjaba mu bulwadde wabula olina okumwegendereza naawe\nnâ€™atabukusiiga. Kisoboka abafumbo okubeera bombi ngâ€™omu mulwadde omulala nga mulamu. Balo bwâ€™aba ayagala kudda olina okumuteekako obukwakkulizo era bwâ€™aba tasobola kubugumiikiriza oli wa ddembe okumuviira kuba oyagala okukuza abaana bo.\nBaze tayagala kucakala\nBaze tayagala kucakala. bwe mmugambako tugende antegeeza nga bwâ€™atalina biseera. Bwe mmusaba ssente azimpa bulungi nnyo naye nze oluusi kinkaluubirira okumusaba ssente zino kuba olumu nkomawo matumbi- budde era aba tayagala kunnyega. Nagambako ku mikwano gyange ne bangâ€™amba nti alabika tanjagala kuba tewali musajja atabubira mukyala we. Ekinnuma, akimanyi bulungi nti gye ndaga okucakalira wabeerayo abasajja era bankwana kuba ndabika bulungi. Ssenga, olowooza omusajja ono anjagala oba tandiiko? Ekirala, ayinza okuba ngâ€™alina omukazi omulala wadde sikirinaako bukakafu.\nMwana wange, ku nsi buli muntu yeefaanana yekka. Ggwe onyumirwa okucakala naye ye tabyagala. Ekirala, ayinza okuba nga ddala talina biseera nga yâ€™ensonga lwaki tekimukaluubirira kukuwa ssente kugenda kucakala. Ekyâ€™okuba nâ€™omukyala omulala kiyinza obutaba kituufu kuba ogambye okomawo nga waali. Balo olina okumuyiga era omutegeere kuba kati kye kikusumbuwa.\nwaliwo omukyala gwe njagala naye akyannemye okufuna. Natandika okumukwana era ngezezzaako okukola buli kye mpulira nga nsobola naye agaanyi. Ntera okumusindikira ssente ku ssimu naye oluzifuna ate ngâ€™azinziriza. Nfubye okumugulira ebirabo ssaako okumuweereza ssente enkalu naye byonna olubimuwa ndabira awo nga bikomyewo. Bwe mmubuuza ensonga agamba tanjala era tayagala kummalira budde bwange wabula nze mpulira nga ye mukyala gwe njagala okuwasa. Ssenga nkole ntya okumufuna?\nMwana wange olina okusooka okukimanya nti omuntu ne bwâ€™omwagala nga ye ku mutima takwagala oba omala biseera.Embeera gyâ€™olimu abasajja bangi bagiyitamu wabula abamu bwe balemerako batera okufuna kye babadde baagala. Abakyala babeerako nâ€™abantu be baagala . Oyinza okumukwana nga ye alina ebintu byâ€™ayagala ku musajja ate nga ggwe tobirina. Ekirungi yakwatulira nti takwagala.\nkyandibadde kya magezi nâ€™omwesonyiwa kuba oyinza okumwesibako ngâ€™ate alina omuntu omulala gwâ€™alinamu essuubi lyâ€™okubeera naye.\nAbabbye emitwalo 26 poliisi ebakutte ne bagiwemula\nEtteeka lijja ku bataweerera baana - Minisita\nAbakazi bawemudde poliisi ng'ebakwata


Omubaka Ssegiriinya ensimbi obukadde 200 ez'emmotoka asazeewo aziddize abalonzi be e Kawempe - Watchdog Uganda\nOMUBAKA wa Mambuka ge Kawempe mu lukiiko lwe Ggwanga olukulu Muhammad Ssegiriinya eby’okuvuga emmotoka ezitunula nga abantu abivuddeko, ono asazeewo ensimbi obukadde 200 ze bamuwadde aziddize abalonzi be baagamba nti bazetaaga nnyo okusinga ye.\nOno agamba nti okusinziira ku mbeera eliwo mu kitundu kyakikirira naddala nga ekirwadde kya Covid kigootanyizza buli mulimu abantu be mwe baali bajja ensimbi, talaba lwaki sente zino azikozesa ye nga omuntu nga bantu abaamulonda bali bubi.\n“Sente zino ngenda kuziteeka mu bibiina bya bakyala n’abavubuka abakola emirimu emitonotono okusobola okwebezaawo, nabo babeeko we bafunira kubanga nze nga omuntu omu emmotoka eyo etemagana nga mukene silina kye njetaaza.\nAbantu bange ab’eKawempe nabasuubiza okubasakira nga ntuuse mu lukiiko lwe Ggwanga olukulu era kino kye mbaddiza okusooka ku bingi bye nkyaleeta.\nKa ngira nvuga akamotoka kange abangi ke bamanyi naye nga abantu bange wakiri mbaddizaako nabo beekulakulanye era beeyagale” Ssegiriinya bwe yagambye.\nAbabaka ku ntandikwa ya Wiiki eno baafuna omusimbi obukadde 200 buli omu zibayambe mu kugula emmotoka kapyata zibayambeko mu kukola emirimu.\nMao apologizes to Besigye for lying against him


Bukedde Online - Baagala UPDF egende mu butale okukwata abalina obwennyanja obuto\nNG’EBIKWEKWETO by’okugoba abavubi ebeenyigira mu nvuba embi ku nnyanja Nalubaale bikyagenda mu maaso, abavubi ku mwalo gw’e Ddimo mu disitulikiti y’e Masaka basabye Pulezidenti Museveni alagire abajaasi ba UPDF be yakwasa omulimu guno batuuke ne mu butale etundirwa ebyennyanja ebito kubanga obutale buno kye kikyabasibyeko envuba embi.\nOmuvubi ng’alaga empuuta enkuze n’engege ezikuze obulungi.\nBaasinzidde ku mwalo gw’e Ddimo abajaasi we baakuba enkambi bwe baabadde bookya obutimba n’amaato agamenya amateeka ge baakwatira ku mwalo guno.\nBaatenderezza Pulezidenti Museveni olw’enteekateeka eno kubanga ebyennyanja kati bizzeemu okukula nga nabo bazzeemu okufuna mu mulimu guno kyokka empulunguse z’abavubi abakyamu abakyasigaddemu basobola okumalibwawo singa obutale okuli Nyendo, Busega n’obulala gye batunda ebyennyanja ebito bulondoolwa n’abasuubuzi ne bakwatibwa.\nLaurent Katongole nga yaakamala emyaka 35 ku mwalo guno yategeezezza nti buli lunaku omwalo gufuna wakati wa ttani bbiri ne ssatu n’ekitundu ez’ebyennyanja ebikulu kyokka ebikwekweto bwe byali tebinnatandika kyabeeranga kizibu okufuna ttani emu kubanga obutimba obukyamu bwali bukokose ennyanja ng’ebyennyanja tebikyasobola kukula.\nYayongeddeko nti kati eryato buli lunaku likola ssente ezitakka wansi wa 1,500,000/- ng’emisoso gyonna bwe giba giggyidwaako nnanyini lyato afunako amagoba agatakka wansi wa 700,000/- kyokka nga kibadde kizibu n’okufuna ttani ennamba olunaku ekikwekweto bwe kyali tekinnatandika.\nBaasabye Pulezidenti oyongere amagye nnyanja kubanga ebibala by’ebikwekweto batandise okubiraba wabula ne bategeeza nti, bannabyabufuzi bayingirira enteekateeka eno.\nNewankubadde ng’abantu bangi abaakosebwa ebikwekweto bino bangi badduka ku mwalo guno, abantu bangi mu kiseera kino batandise okudda. Catherine Nansubuga yategeezezza nti baasooka kwemulugunya naye ebibala babirabye.\n“Naffe abaakolanga emirimu emirala twali tetukyafuna ssente kubanga ebyennyanja byali tebikyalabika naye buli bizinesi kati ekola n’abantu batandise okukomawo ku mwalo”, Nansubuga bwe yagambye.\nMu kiseera kino emyalo 14 gyokka egiri mu mateeka okuva ku myalo 21 egyali gikozesebwa ng’ekikwekweto tekinnatandika nga May 25, 2018.


Maama akaabye olwa mutabani we okwerigomba n'omukozi w'awakaMaama akaabye olwa mutabani we okwerigomba n'omukozi w'awaka\nYIIYO! Maama akubye omulanga olwa mutabani we myaka 13 okwerigomba n’omukozi w’awaka myaka 32, awunze olwa vidiyo ng’omwana bagimuwadde\nKatembe abadde mu kkooti e Kenya mu kibuga Nairobi, omulenzi ali mu gy’obukulu 13 bw’alambuludde engeri gy’abadde asinda omukwano n’omukyala omukozi w’awaka ali mu gy’obukulu 32 okumala ebbanga lya myezi munaana (8), ekirese abazadde nga bali mu maziga.\nOmukyala omukozi w’awaka amanyikiddwa nga VNW yakwatibwa ku misango gy’okusobya ku mulenzi omuto ssaako n’okulaga omwana vidiyo z’obuseegu ku massimu ag’enjawulo.\nMu kkooti, omulenzi aleeteddwa okuwa obujjulizi wabula ebigambo bye, birese kkooti ewuninkiridde.\nAgamba nti tewali yamukaka kwegata na mukozi w’awaka nga yakikola, akyagala era omukozi, yasobola okumutendeka n’okumulaga eky’okukola.\nOmulenzi agamba nti yegatta n’omukozi omulundi ogwasooka mu Gwomusanvu omwaka oguwedde ogwa 2020.\nMu kkooti, agambye nti buli wiiki nga bakikola emirundi 3 kwe 4 wakati w’essaawa 7 ku 10 ez’emisana mu nnaku ez’enjawulo nga bakikolera mu ffumbiro, mu ddiiro ne mukiyigo ng’omu ku bo agenze okunaaba.\nOmulenzi era agambye nti omukozi yamusaba okukikuuma nga kyama obutabaako muntu yenna gwategeeza.\nAgamba obudde obw’ekiro, yamutwalanga mu fumbiro okwegatta mu kiseera ng’abazadde bebase era byonna yabikolanga ali mu ssanyu.\nOmulenzi ayongedde okusanyalaza kkooti, agambye nti abadde atwala essimu ya muganda we okulaba vidiyo z’obuseegu, eziyinza okumuyamba okutegeera kyayinza okukola ng’ali n’omukozi.\nAgamba nti vidiyo, zibadde zimuyambako okufuna obwagazi n’okusingira ddala ekiro ng’abazadde bagenze okwebaka era omukozi abadde amutwala mu kinaabiro.\nBw’abuziddwa oba omukozi abadde amukaka okukikola, omulenzi agambye nti nedda wabula agamba nti omukozi yamusaba okukikomya kyokka abadde anyumirwa era y’emu ku nsonga lwaki baludde nga bakikola.\nOmulenzi era asabye kkooti omukozi okumugyako emisango nti yamusobyako kuba buli kyabadde akola, abadde anyumirwa nga tewali amukase wabula okusuubiza okuloopa omukozi mu bazadde nti abadde amusobyako singa agaana okuddamu okwegatta, y’emu ku nsonga lwaki baludde nga berigomba ebbanga erisukka mu myezi munaana (8).\nAte abazadde nga batuuze ku kyalo Mwiki mu bitundu bye Sasarani e Nairobi, basigadde basobeddwa era maama akulukuse amaziga olwa mutabani we okulaga nti abadde musanyufu nnyo kwebyo, ebigenda mu maaso wakati we ssaako n’omukozi.\nMaama agamba nti okusanga mutabani we ng’alaba vidiyo ez’obuseegu ku ssimu ne bamuyisaamu empi ne kibooko, kyabayamba okuzuula ebyama wakati w’omutabani n’omukozi.\nOmukozi ali mu gy’obukulu 32 kkooti yamukkiriza dda okweyimirirwa era emisango ali mu kwewozaako ng’ava waka.\nEbirala ebifa mu ggwanga – https://www.facebook.com/GalaxyFm1002/videos/406967277669775


BAMBI! Omubaka Luttamaguzi owa People Power ne banne 22 basindikiddwa mu kkomera, baguddwako emisango 3 emikambwe – The Bridge Uganda\nOmubaka we Nakaseke eyamaserengetta Semakula Luttamaguzi ne banne 22 basindikiddwa ku limanda mu kkomera lye Kasangati mu disitulikiti y’e Wakiso, olw’okugyemera amateeka mu kulwanyisa Covid-19.\nLuttamaguzi yakwattiddwa akawungeezi k’olunnaku olw’eggulo, ku kyalo Wakasanke ku luguudo oluva e Matugga okudda e Semuto, bwe yabadde agenda mu tawuni Kanso ye Semuto okuba olukungaana.\nAbamu ku bantu abaakwattiddwa mu Tawuni Kanso y’e Semuto nga balinze Luttamaguzi mwe muli Violet Nakalema eyeegwanyiza eky’omubaka omukyala owe Nakaseke.\nLuttamaguzi, Nakalema n’abalala 21, basimbiddwa mu maaso g’omulamuzi w’eddaala erisooka e Nakaseke Milly Nankya era baguddwako emisango 3 omuli okwenyigira mu bikolwa ebiyinza okutambuza Covid-19, okwefuula ekitagasa mu bantu n’okukuba olukungaana mu ngeri emenya amateeka.\nBonna begaanye ebisango, era munnamateeka waabwe Richard Lumu kwekusaba omulamuzi abantu be okweyimirirwa, oludda oluwaabi nga lukulembeddwamu Angelo Wasswa Bengo kye lukkirizza.\nWabula omulamuzi abadde akyekeneenya abantu abaleeteddwa okweyimirira Luttamaguzi ne banne, waliwo omusirikale John Bamwenda atuuse mu kkooti ng’ava ku Poliisi e Kiwoko kwe kusaba omulamuzi obutayimbula bantu abo.\nOmusirikale Bamwenda, agambye nti waliwo omusirikale eyattiddwa mu ddukadduka eyabaddewo, emmotoka ya Poliisi yakubiddwa nga n’embeera mu Tawuni Kanso ye Semuto ekyali ya bunkenke ku nsonga y’ebyokwerinda.\nWadde Omusirikale Bamwenda wadde agaanye okwatuukiriza amaanya g’omusirikale eyattiddwa, omulamuzi asigadde asobeddwa kwekusindika Luttamaguzi ku Limanda ne banne okutuusa nga 3, omwezi ogujja Ogwomwenda.\nAUDIO! Ebya Andrew Kaweesi tebinaggwa, abasibe bakangudde ku ddoboozi lwa bujjulizi


ABABAKA ba Palamenti bakubaganyizza ebirowoozo ku kiteekeddwa okukolebwa okumalawo ettemu erisusse mu bavuzi ba bodaboda. Baabadde mu lutuula olwakubiriziddwa sipiika Rebecca Kadaga, eggulo. David Abala (Ngora) ye yayanjudde ekiteeso mu Palamenti n’asaba Gavumenti okukolawo ekyenjawulo okulaba ng’ettemu ku bavuzi ba bodaboda likomekkerezebwa.\nEkiteeso kyawagiddwa Allan Sewanyana (Makindye West) ne Thomas Tayebwa (Ruhinda North). Abalala baasabye wabeewo ekikolebwa ku batunda sipeeya omukadde kubanga okunoonyereza okukoleddwa kizuuliddwa nti beetaba butereevu mu kutta abavuzi ba bodaboda n’ekigendererwa ky’okufuna sipeeya.\nKyokka Ssewanyana yayawukanyeemu nabo n’agamba nti abantu abatono tebasaanye kulowoozesa nti bonna abatunda sipeeya babbi oba batemu. Yawadde eky’okulabirako nti waliwo abantu abakaddiyidde mu mulimu gw’okutunda sipeeya ng’ate ekizibu eky’ogerwako kyakamala emyaka ebiri gyokka.\nWaira Majegere (Bunya) yagambye nti Gavumenti bw’eba eremereddwa bamukkirize aleete etteeka erinaasobola okuluhhaamya omulimu gwa bodaboda mu ggwanga. Yasabye wateekebwewo ne SACCO esobola okuyamba abavuzi ba bodaboda nga beewola n’okuterekayo. Wadde nga bangi ssente bazifuna kyokka tebasobodde kwekulaakulanya. Joseph Sewungu (Kalungu West) yasabye Gavumenti amaanyi g’eteeka mu kugumbulula enkuhhana za bannabyabufuzi b’oludda oluvuganya g’ebeera essa ku batemu\n. Yagambye nti omuntu bw’ategeeza poliisi nti bamubbye esooka kumusaba za mafuta ate nga mu kukwata bannabyabufuzi banguwa nnyo. Ibrahim Ssemujju Nganda (Kira Munisipaali) yawabudde Gavumenti eddemu yeetegereze amagezi Pulezidenti Museveni ge yaleeta okumalawo ettemu ng’okwambala ebikoofiiraebiriko nnamba n’okuteeka kkamera ku nguudo kuba birabika tebinnaba kukola.\nGeoffrey Macho (Busia Munisipaali) yasabye Gavumenti etwala eky’okulabirako kya Kenya gye yagambye nti abavuzi ba bodaboda bonna baawandiikibwa ne babakolera ne SACCO. Buli muvuzi amanyiddwa ne pikipiki gy’avuga. Ababaka bonna abaateesezza baalaze nti kyetaagisa Gavumenti okuteekawo etteeka ku bodaboda kubanga buli omu ayingira mu mulimu guno nga tasoose kwekenneenyezebwa wadde okutendekebwa


Bukedde Online - Okuwa abaana b'oku nguudo ssente gufuuse musango\nETTEEKA ly’okukwata n’okukangavvula abantu abasangibwa nga bawa abaana b’oku nguudo ssente n’ebyokulya ligguse.\nAbamu ku baana abasabiriza ku nguudo z'omu Kampala. EKIF: MUWANGA KAKOOZA\nMinisita w’ensonga z’abaana Florence Nakiwala Kiyingi ategeezezza nti ekitongole ekivunaanyizibwa kuddukanya ekibuga Kampala , ekya KCCA , kiri mu kulongoosa mateeka era essaawa yonna kigenda kufulumya etteeka erigenda okukwata n’okukangavvula abantu bonna abanasangibwa nga bawa abaana b’oku nguudo ssente n’ebyokulya.\nKiyingi bino abitegeezezza mu lukung’ana lwa bannamawulire lwatuuzizza ku kitongole ekivunaanyizibwa ku kulondoola abaana abatulugunyizibwa ekya ‘Uganda Child Help line’ ekisangibwa e Kireka ku lw’e Jinja.\nGavumenti yassaawo essimu etali ya kusasulira eya 116 omuntu gy’asobola okukubako okuloopa atulugunya abaana.\nEra ekitongole ky’ensi yonna ekivunaanyizibwa ku mbeera z’abaana UNICEF ekyakikiriddwa Augustine Wassago kwe kiwereddeyo pikipiki 16 ziyambe mu kulwanyisa abatyoboola eddembe ly’abaana mu disitulikiti eziwerako okuli ne Wakiso.\nNakiwala Kiyingi agambye nti okuwa abaana b’oku nguudo ssente n’ebyokulya kibalemezaako n’okusikiriza abalala okujja. N’agamba nti abalina obuyambi basanidde kubutwala mu bifo ebitongole awalabirirwa abaana sso ssi kubibaweera ku nguudo.\nAkubirizza abazadde okwewala obutabanguko mu maka ng’agamba nti kye kimu ku bivaako abaana okugenda ku nguudo. N’akubiriza bataata okukwatagana ne bakazi baabwe okukuza abaana.\nAbaana 8,000 be bali ku nguudo z’omu bibuga mu Uganda nga 4,000 bali mu Kampala wokka. Akubirizza abakazi okussa ekitiibwa mu ba bba baabwe kikom obutabanguko.\nKaminsona w’embeera z’abaana Kyateka Mondo agambye nti buli ssomero lya gavumenti erya pulayimale ligenda kutandika okubaaako nasale omulimu guleme kulekerwa bantu ssikinomu nga bwe guli kati.\nObulabirizi bw''e Mukono bunaajaguza emyaka 30\nTemukotoggera bawala ku byâ€™okusoma - Orombi


Bukedde Online - Biibino ebyasikirizza Rema okusuulawo Kenzo n'agenda ne dokita Hamza Ssebunya\nBiibino ebyasikirizza Rema okusuulawo Kenzo n'agenda ne dokita Hamza Ssebunya\nNamwandu wa Kitayimbwa alaajanidde abazirakisa...\nObukwakkulizo Rema bwe yawa dokita Ssebunya...\nRema okusalawo okugenda ne Dr. Hamzah Ssebunya yasoose kubuuliriza n’amulabamu omulamwa kubanga muyigirize, ava mu famire y’abategeevu, mugagga ate abeera n’abagagga b’alya nabo obulamu.\nSsebunya ne Rema.\nObwo bwe bulamu Rema bw’ayagala era aludde nga yeemulugunya nti ekirimulemya Eddie Kenzo tamuwa budde bumala kukola laavu, tebagendako awutu ate Kenzo eby’okwanjula Rema n’okumukuba embaga abadde alaga nga si by’aliko.\nYe Ssebunya bwe yamaze okusiimagana ne Rema yamukakasizza okumwanjula amukube n’embaga.\nRema ludde ng’akiddihhana nti bwe ziba ssente asobola okuzeekolera, bwe ziba ngoye asobola okuzeegulira, ennyumba nazo asobola okuzizimba.\nKy’ayagala ku musajja kumuwa mukwano omujjuvu, kumwanjula n’okumukuba embaga.\nSsentebe w’abagagga abeegattira mu kiibiina kya Kwagalana, Godfrey Kirumira atera okulabibwa ne Ssebunya. Era Kirumira yategeezezza Bukedde nti Ssebunya mutabani we ddala.\n“Oyo mutabani wange Dokita w’e Mulago. Yakuguka mu byakujjanjaba bakyala. Kitaawe ye mugenzi Ahmed Kibirige eyali ssente w’abasuubuzi Bannayuganda e Dubai, kyokka yafa emyaka munaana egiyise,” Kirumira bwe yayogedde ku Ssebunya.\nN’agamba: Ssebunya tumwenyumiririzaamu kubanga Dokita.\nNaye ate omusaayi gwaffe omusuubuzi nagwo gumulondodde.\nAlina bizinensi ye mu Kampala- asuubula n’okutunda ebintu ebikozesebwa abasawo oba mu malwaliro. Bizinensi ya Ssebunya eri ku Johnson Street.\nWaliwo ebifaananyi ebyaweerezeddwa Bukedde ebiraga Ssebunya ng’alya obulamu n’abagagga okuli Kirumira ne Hajji Hamis Kiggundu eyakazibwako Ham nga bali ku lyato.\nKirumira yategeezezza nti eryato kw’alabikira ne Ssebunya lyamutonerwa Ham ng’ekirabo era bonsatule ne baligenderako ku nnyanja.\nKirumira yagambye nti Ssebunya okuwasa Rema kimussa mu kattu kubanga Ssebunya mutabani we ddala.\nAte Kenzo naye amutwala nga mutabani we kubanga Kirumira abadde omu ku bamuleze ng’amussaamu ssente okutumbula ekitone kye eky’okuyimba.\nKyokka kyategeezeddwa nti Rema yasooka okusisinkana Ssebunya ku mukolo ogumu ogwali ku Uganda Manufacturers Association (UMA) e Lugogo. Eno Rema yali agenzeeyo kuyimba.\nSsebunya yasaba Rema okwekubya naye ebifaananyi ng’omuwagizi we. Bwe waayitawo akaseera, Ssebunya n’anoonya ennamba y’essimu ya Rema n’amuweereza ebifaananyi bye beekubya ku UMA.\nBwe yamala okuweereza ebifaananyi n’atandika okuweererezaako mesegi ku ssimu kyokka nga Rema tayanukula.\nRema mu kiseera kino yali mu bizibu ne bba Kenzo. Bwatyo n’atandika okunoonyereza ku Ssebunya.\nWano mikwano gya Rema kwe kumuwa amagezi anyweze Ssebunya kubanga ye musajja ow’ekirooto kye era Katonda yali yamumulaga dda kye yava ayimba oluyimba lwa “Dokita” mu 2014 wadde nga Rema yali tannamanya nti alifumbirwa Dokita.\nMu kiseera kino, Ssebunya we yafunira obuzibu ne mukazi we eyasooka Betty eyali omukozi we n’amusiramula era ne babawoowa mu April 2017.\nMikwano gya Betty bagamba nti Betty yakebera essimu ya bba n’asangako mesegi emptirivu bba ze yasindikiranga Rema.\nKyokka yasooka butabifaako kubanga ku ssimu tekwaliko mesegi za Rema ng’ayanukula.\nKigambibwa nti Rema bwe yakkiriza okusisinkana Ssebunya olwo Rema n’amuteerawo obukwakkulizo bw’aba nga ddala ayagala babeere bombi.\n‘Nabikolo yanoonya akafo akalungi aw’okuttira bba Kasiwukira’


Aba Famire y'oMubaka Watongola eyafa gye buvuddeko balonze Muwalawe okuvuganya ku kifo kya MP - Watchdog Uganda\nAba Famire y’oMubaka Watongola eyafa gye buvuddeko balonze Muwalawe okuvuganya ku kifo kya MP\n24th November 2020 at 15:36\nKayanga Baroda Watongola muwala w'omugenzi Rehema Watongola eyali omubaka wa Munisipaari ye Kamuli eyawandiikiddwa akakiiko ke By'okulonda e Kamuli\nABA Famire y’omubaka eyali akiikirira Munisipaari ye Kamuli mu Palimenti Rehema Watongola eyafa gye buvuddeko basazeewo baleete muwala we yaaba addira nnyina mu bigere nga omubaka we kitundu kino.\nKayanga Baroda Watongola omuyizi mu Yunivasitya e kyambogo ye yalondeddwa aba Famire ya Watongola, oluvanyuma lw’okusabibwa abataka mu kitundu kye Kamuli babawe omu ku ba Famire adde mu kifo ky’omubaka waabwe eyabava ku maaso.\nHajji Badru Watongola nga ono ye mwami w’omugenzi yategezezza nti okuva mukyala we lwe yafa abadde afuna abantu ab’enjawulo nga bamusaba abawe omuntu okuva mu Famire ye gwe baba bawagira ku kifo ky’omubaka, nagamba nti abadde tasobola kubatenguwa kwe kusalawo aweeyo muwala waabwe era abalonzi ne bamukkiriza.\nYategezezza nti kati eddimu lyayolekedde kwe kulaba nga ateekateeka omwana ono, saako n’abataka abakwatibwako ensonga eno balabe nga asobolera ddala okudda mu bigere bya nnyina, okusobola okuwereza abantu ba Munisipaari ye Kamuli mu lukiiko lwe Ggwanga olukulu.\nWatongola we yafiira nga yali amaze okwewandiisa okuvuganya ku kifo ku bwa namunigina oluvanyuma lw’okuwangulwa mu kamyufu ke kibiina kya NRM, era nga yali alonze akabonero Ntebe.\nKayanga mu kiseera kino amaze okuwandiikibwa akakiiko k’ebyokulonda mu Disitulikiti ye Kamuli…..\nTags: Hajji Badru WatongolaKamuli MunicipalityKayanga Baroda WatongolaRehema Watongola\nMbale industrial park earmarked as most lucrative, to create 15,000 jobs


Bukedde Online - Abalina ebitone mukozese omukisa gwe mufuna okwezimba nga temunnava ku maapu\nEmyaka 6 egya Katikkiro Charles Peter Mayiga...\nOnyango ng'akwasa Katikkiro Mayiga omujoozi gwe yazannyiddemu empaka za AFCON e Misiri\nKatikkiro Charles Peter Mayiga asisinkanye kapiteeni wa ttiimu y'eggwanga The Cranes, Denis Onyango Masinde n'amusiima olw'okuba omu ku bantu abakoze ennyo okussa eggwanga lyabwe ku maapu y’ensi yonna.\nKatikkiro Mayiga ng'ayambaza Onyango akabonero ka Buganda\nEnsisinkano yabadde mu Bulange e Mmengo gye buvuddeko, era Katikkiro yakalaatidde abazannyi abayitimuse mu mizannyo okuwabula abazannyi abato n'okubakubiriza okuyiga okutereka ate n'okubaako ebintu eby'enkukunala mwe bassa ensimbi zaabwe.\n"Abatasobola kukola yinvesitimenti waakiri ssente zaabwe bazisse mu ttaka kubanga bajja kukungula," Katikkiro Mayiga bwe yagambye n'akubiriza abantu okwenyumiriza bulijjo mu bantu abaliko bye bakoze ate n'okubazzaamu amaanyi.\nOnyango (ku kkono) era yakwasizza Katikkiro Mayiga omujoozi gw'azannyiramu mu ttiimu ye eya Sundowns ey'e South Afrika\nYajjukizza abazannyi okujjumbira okunnyikiza empisa mu mizannyo kubanga lino kkubo eriyamba emizannyo okuyitimuka ate ekiweesa eggwanga ekitiibwa.\nOnyango yasabye abantu okuwagira ttiimu y'eggwanga The Cranes nga bwe bawagira emipiira gy'Amasaza mu Buganda ate n'okuwagira ttiimu yonna so si bantu Ssekinnoomu.\nKatikkiro Mayiga ng'aliko by'annyonnyola Onyango bwe yabadde amusiibula\nKatikkiro yatonedde Onyango akabonero ka Buganda ke yamunaanise ku kkooti ate ne Onyango n'amutonera omujoozi gwe yazannyiddemu mu mpaka za AFCON omwaka guno.\nDenis Onyango Masinde,\nAkabonero ka Buganda,\nSundowns South Afrika


Bukedde Online - Walukagga bamugguddeko emisango ebiri\nWalukagga bamugguddeko emisango ebiri\nAKAKIIKO K'EDDEMBE LY'OBUNTU KAVUMIRIDDE E...\nPOLIISI eggudde emisango ebiri ku Mathias Walukagga omuli okukozesa erinnya lye okukunga abantu okwekalakasa ku Lwokusatu ebintu n'obulamu bw'abantu ne bufa n'okukeera ku kkomera e Nalufeenya n'akunga abo mu Busoga bekalakaase.\nWalukagga ng'essaawa eno ali ku kitebe kya poliisi ekya Crimes Department e Naguru gy'ali mu kukunyizibwa yategeezezza nti mu kwekalakasa okwamukwasizza, teyakwetabaamu wabula yasanga abayaaye e Kyengera ne bamulemesa okuyitawo okugyako ng'asoose kulaga buwagizi bwa Bobi Wine eyali akwatiddwa olw'okukuba olukungana olusukka abantu 200 abakkirizibwa mu mateega ga minisitule y'ebyobulamu okwewala COVID-19.\nOlukungana lwaki Luuka mu Busoga ku Lwokusatu ekyavaako abantu okwekalakaasa mu bitundu by'eggwanga eby'enjawulo.\nPoliisi yalaze Walukagga akatambi kkamera zaayo ku kkubo ke zaakwata ng'ali n'abavubuka b'elumiriza nti yeyabakunga wabula n'ategeeza nti yali n'ebbiina ly'abavubuka nga tayinza kubaviira nga tasoose kubeera nabo ate nga n'obuwagizi eri Bobi Wine yasooka kubulaga ne balyoka bamuyimbula.\nPoliisi erumiriza nti yassa ssente mu ba bodaboda ne bagula amafuta bekalakaase.\nWalukagga yesimbyewo ku kifo kya meeya wa Kyengera town council\nBba wa Julie Angume talabiseeko mu kwanjula: Bataddewo kifaananyi kye omukolo ne gugenda mu maaso\nObutayita na Muganza tekinnemesa kudigida - Nantume\nOmuyimbi Bobie Wine akubye abaserikale


Bukedde Online - Nobert Mao awadde ebiragiro ebikambwe\nWuuno omuwala eyasalawo okulima enva endii...\nEKIBIINA kya DP kikalambidde ku kuwakanya akakiiko k’ebyokulonda ku nteekateeka yaako ey’okuwera enkungaana mu kulonda okubindabinda. Pulezidenti wa DP Nobert Mao ategeezezza akakiko k’ebyokulonda kateekwa okubawuliriza.\nMao ng'ayogerera mu lukung'aaana lwa bannamawulire\nYawadde amagezi nti enkungaana zikubibwe nnaye nga zigoberedde amatteeka g'ebyobulamu. Yagambye nti baagala okulonda kubeerewo olunaku lumu ate bawakanyizza ssente ezisiddwa ku bagenda okuvuganya nti zaakukebera mpapula za muntu agenda okwesimbawo.\nYabadde mu lukiiko lwa bannamawulire olutuula ku City House buli lwakubiri.\nMao yategeezezza nti Gavumenti esusse okukozesa embeera y'obulwadde bwa COVID 19 okulemesa bannabyabufuzi nti naye tebagenda kukiriza kubanga bateekwa okuyambako ku bantu baabwe.\nMao yalangiridde nti bagenda kusisinkana abavuzi ba bodaboda bonna mu Kampala nga batandikira ku bakulembeze baabwe bababuulire ekyokukola naddala okubaga ekiwandiiko bakitwale mu palamenti ku mbeera y'okugaanibwa okukola. Yagambye nti oba Gavumenti yakiriza ttakisi ate lwaaki pikipiki za bodaboda zigaanibwa.\nKu bakulembeze abeeyita aba DP kyokka nga baabadde bavuganya nga tebalina kaadi ya kibiina , yalagidde nti okubakiriza bateekwa kusaba lukiiko lwa NEC ne babakiriza.\n"DP tegenda kwegayirira muntu yenna era abalowooza nti banene okusinga ekibiina abo balabye tebagenda kuweebwa kaadi. Abaagenda ne bakola ebisinda okutandikira ku suubi, TJ n'abalala kati bangi balina gyebali ekibiina kibalinze " Mao bwe yagambye.\nWakati ku kwetegekera okulonda okugya , Mao alangiridde akakiiko ka bantu bana abagenda okwongera okutereeza ekifaananyi kya DP mu mikutu kya mawulire nga baanukulirawo omuntu asiiga ekibiina enziro.\nAkakiiko kano kuliko Fred Mwesigwa, Kamya Kasozi, munnamawulire Sarah Adong , ne Good Luck Musinguzi era bonna bagenda kutuula ku kitebe ky'ekibiina ku City House.\nYagambye nti pulezidenti Museveni akyalina enkizo nnene mu kalulu kano kubanga embeera esiddwaawo ey'okunonyeza akalulu ku mikutu gya mawulire n'ebikozesebwa byonna yaabirina naabantu be okutandikira ku miruka, ku ba LC ku byaalo, Ba mbega, n'abamu ku bakozi ga Gavumenti kyokka basaba akakiiko k'ebyokulonda kakimanye nti kano akalulu ka bantu sib a bakulembeze era basaana bakategeke n'obwegendereza nga bagoberera ssemateeka bwaruganya kubanga mu ssemateeka temuli nteekateeka ya kulonda efaanagana n'eyalangiriddwa.


Olwaleero nga 18th, January, 2018, abantu ba Ssabasajja okuva mu Ggombolola Ssabagabo Kibibi-Butambala baleese Amakula embuga. Amakula gano bagakwasiza Katikkiro w'ebyalo bya Kabaka Owek. David Lubega Mutunzi.\nNga ayogerako nabo, Owek. Mutunzi akatirizza amakulu agali mu kuleeta Amakula embuga. Agambye, Amakula galeetebwa abantu ba Kabaka okulaba nga embiri zza Kabaka temugwaamu mmere. Ekirala, Amakula lwe lutindo olugata Kabaka ku bantu be butereevu.\nTukuletedde ebifananyi ebiraga nga omukolo nga bwegubadde.\nEmmotoka nga ekubyeeko Amakula agaaletedwa okuva mu Ggombolola Ssabagabo Kibibi-Butamabala\nAbantu ba Kabaka okuva e Ssabagabo Kibibi-Butambala nga balaga Owek.David Lubega Mutunzi Amakula gebaaleese\nAbantu okuva mu Ssabagabo Kibibi-Butambala nga bakwaasa Katikkiro w'ebyalo bya Kabaka Owek.David Lubega Mutunzi Amakula gebaleese.


Eddagala erigema endwadde ya kkolera - Wikipedia\nEddagala erigema endwadde ya kkolera\nEddagala erigema endwadde ya Cholera lya mugaso nnyo mu kuziyiza okukwatibwa n'okusaasaana kwa Cholera.\nEddagala lino liba lya mugaso nnyo era likola ebitundu kinaana mu bitaano ku buli kikumi(85%) singa omwana agemebwa mu myezi omukaaga egisooka ng'amaze okuzaalibwa. Wabula singa omwana agemebwa obulwadde bwa cholera mu myezi emirala omukaaga egiba gisigaddeyo okuweza omwaka gumu, eddagala lino likolera wakati w'ebitundu ataano n'enkaaga ku buli kikumi(50-60%).\nNaye singa omwana agemebwa ng'awezezza emyaka ebiri olwo eddagala lino liba lijja kukola ku bitundu ebitasukka makumi ataano ku buli kikumi.\nBuli okugemesebwa kw'abaana abangi mu kitundu lwe kukolebwa , kiyamba n'abo abatagemeseddwa, anti baba tebalina gye banaabuggya kubanga abasinga baba baagemesebwa nga kizibu okubakwata. Ekitongole ky'ebyobulamu munsi yonna (World Health Organisation) kikubiriza era kiwagira enkozesa y'eddagala lino erigema cholera, nga kwekuli eritonnyezebwa mu kamwa [ddoozi bbiri oba ssatu] nga kw'otadde n'ery'akayiso (naye eddagala ery'akayiso terirabikalabika nnyo, era ery'okutonnyeza mu kamwa lye lisinga okweyambisibwa).\nEddagala lino erigema cholera eritonnyezebwa mu kamwa teriyina bulabe bwonna, era likkirizibwa okukozesebwa ne ku bakyala abalina embuto, era n'abo abalina emibiri eminafunafu. Kyokka omuntu nga yaakalimira yandifunamuuko obulumi obutonotono mu lubuto, oba oluusi n'okuddukana, naye nga si bya bulabe nnyo eri obulamu bwe.\nEddagala erigema cholera ery'okutonnyeza mu kamwa lyatandika okukozesebwa eyo mu myaka gy'ekyenda, era liri ku lukalala lw'ekitongole ky'ebyobulamu munsi yonna olw'eddagala ery'omugaso ennyo era eryetaagibwa mu byobulamu obwa bulijjo.\nBino bigyidwa ku "https://lg.wikipedia.org/w/index.php?title=Eddagala_erigema_endwadde_ya_kkolera&oldid=20947"\nLuno olupapula lwasemba okukyusibwamu ku 06:20, 19 Gwakkuminebiri 2016.


Okusinziira ku Mable Tweheyo akulira ba mbega ba poliisi e Kalungu, oluguudo luno lwazibiddwa mu bitundu okuli Kasambu, Birongo ne mu kasenyi akamanyiddwa nga mu Ngalagazi ekyavudde ebyentambula okusannyalala okumala ekiseera era n'akakasa nti Kansala Mugabo agenda kubayambako okuzuula abeenyigidde mu kikolwa kino.\nPOLIISI y'e Kalungu eggalidde amyuka Sipiika wa Disitulikiti eno ku bigambibwa nti y’omu ku baaduumidde abatuuze okwekalakaasa olw'embeera y'oluguudo lwabwe oluli mu mbeera embi.\nDavid Mugabo ng'era ye Kansala w'eggombolola y’e Lwabenge ku disitulikiti, yakwatiddwa ab'ebyokwerinda nga bamulumiriza okukuliramu abavubuka ne basima ebinnya n'okusuula emisanvu nga beeyambisa emiti gy'amasannyalaze mu luguudo oluva e Lukaya okudda e Kagologolo mu Bukomansimbi.\nAbatuuze n'abenganda ze okuli James Ntambala, Jumah Byansi, James Binagwaho ne kitaawe James Lugazora abaasangiddwa ku kitebe kya poliisi e Kalungu gye yaggaliddwa, baategeezezza nti omuntu waabwe yakwatiddwa ku Lwokutaano akawungeezine bagamba nti baamulanze bwemage kubanga talina kakwate konna ku bantu abaakoze effujjo lino.\nSsentebe wa Disitulikiti eno, Richard Kyabaggu naye eyasangiddwa ku poliisi e Kalungu, yagambye nti ensonga zino baazirekedde abakwasisa amateeka kubanga birimu okwonoona ebintu bya Gavumenti ng'okuziba oluguudo n'okweyambisa obubi emiti gy'amasannyalaze.\nBakansala okuli Charles Sserwanja ow'e Bukulula,Yasin Ssempijja ow'e Kyamuliibwa, Steven Ssemanda owa Kalungu Town Council,Charles Mutebi Kalungu Rural ne David Ssegawa owa LCIII e Lwabenge nabo abaabadde ku poliisi nga bakulembeddwa Sipiika Abdul Bbaale, baalaze obutali bumativu olwa munnaabwe okukwatibwa.\nWabula oluguudo olwakwasizza Kansala Mugabo si lwa disitulikiti, lutwalibwa ekitongole kya UNRA naye nga mu kiseera kino luli mu mbeera mbi olw'ebinnya. Kyokka gye buvuddeko akulira UNRA, Muky. Allen Kagina bwe yabadde alambula enguudo ezigenda okukolebwa mu Greater Masaka, yalaga nga luno lwe lumu ku ziri ku lukalala lw'ezigenda okukolebwa ng'omwaka guno tegunnagwako.


TUKOOYE! Abasajja 3 battiddwa lwa mbizzi, Poliisi erangiridde ekiddako mu bukambwe – The Bridge Uganda\nAbatuuze bavudde mu mbeera ne batta abantu 3 lwa kubba embizzi y’omu ku batuuze gy’abadde asuubira okugyamu ensimbi, okusomesa abaana be.\nAbattiddwa kuliko Basinguzi John 37, Tweheyo Enock 28 ne Ampumuza Bright 28 okuva ku byalo eby’enjawulo mu ggoombolola y’e Kashambya mu disitulikiti y’e Rukiga.\nAbattiddwa, akawungeezi k’olunnaku olw’eggulo, benyigidde mu kubba embizzi y’omutuuze Rwendire era abatuuze mu kunoonyereza, bazudde ababbi era bakubiddwa emiggo, amayinja ssaako ensambaggere okutuusa bonna, webattiddwa.\nEmirambo, gitwaliddwa mu ddwaaliro ekkulu e Kabale nga n’embizzi eyabadde etwaliddwa ezuuliddwa.\nElly Maate, omwogezi wa Poliisi mu bitundu bye Kigezi avumiridde eky’abatuuze okutwalira amateeka mu ngalo era agambye nti Poliisi, atandiise okunoonyereza.


Bukedde Online - Halimah Namakula ayingiddewo okuva mu America yesunga mukolo gwa Rema\nMbappe yandiryawo Neymar ng'omuzannyi asin...\nHalima Namakula agamba beetegese bulungi.\nHALIMA Namakula omu ku bagambibwa okukuza Rema Namakula naddala ng'ayingira mu kuyimba akomyewo okuva mu Amerika gy'abadde ne yeegatta ku banne mu nteekateeka ezisembayo nga beetegekera omukolo gwa muwala waabwe.\nEnkya (Lwakuna) Rema lw'agenda okwanjula mu butongole bba Dr. Hamzah Ssebunya ku mukolo ogw'ebbeeyi ogugenda okubeera e Nabbingo mu Bataka ku luguudo lw'e Masaka.\nEbintu ebisinga ebigenda okukozesebwa byamaze dda okutuuka mu maka g'omw. Francisco Ssemwanga awagenda okubeera omukolo. Weema omugenda okutuula abantu zasimbiddwayo, abakola ogw'okutimba nabo banaatera okumaliriza ate abantu abaapangisibwa okubaako emirimu emirala gye bakola nabo eggulo baasiibye beetala nga babitwalayo.\nAbakuumaddembe okuva mu bitongole eby'enjawulo nabo eggulo baagenze mu kifo kino okwongera okwetegereza embeera olw'abagenyi ab'ebitiibwa abasuubirwa okugwetabako.\nHalimah eyabadde ayogeza essanyu yagambye buli kimu kiwedde kati balindiridde kwaniriza bako.\nYagasseeko nti "Rema ali mu mbeera nnungi, musanyufu olw'ekkula ly'ayolekedde okutuukako era kati yeesunga kimu kulaba ku Dr. Hamzah enkya ate naffe ng'abazadde twetegese bulungi okwaniriza abako n'abagenyi abalala abajja.\nMu butuufu Rema atwanguyirizza omukolo kubanga kumpi buli kimu y'akyekoleddeko ffe omulimu gwaffe okusinga gubadde mu kuwa magezi era kino kikulaga nti omukolo agwagala era abadde yagwetegekera" Nga bw'eri enkola mu kufumbiza omwana omuwala, ku Mmande Rema yasisinkanye bamaama be abaakoze omukolo kwe baamusibiridde entanda n'okumwagaliza obufumbo obulungi okulaba nga taddamu kugwa mu nsobi ze zimu.\nBano beegasse ku bassenga ne Jjajjaawe Katikkiro eyawummula, Joseph Mulwanyammuli Semwogerere ,abaasooka okumusibirira entanda. Omu ku bamaama ba Rema ataayagadde kumwatuukiriza mannya yategeezezza nga bwe baafunye obudde obumala okwogera ne muwala waabwe ssekinnoomu. Abamu obwedda bamubuulirira abalala nga bamuwa bukodyo bw'ayinza okukozesa okunyweza obufumbo ate abalala baamuwadde ebirabo.\nTewali ayinza kunjawula ne Rema. Halima amaze emyezi ebiri mu Amerika yakomyewo ku Lwamukaaga era agamba ensonga esinze okumukomyawo mu budde buno ya mukolo gwa muwala we Rema.\nTtenti omunaatuula abagenyi zisimbiddwa.\n"Bingi ebyogeddwa naddala mu kiseera wessibadde abamu nga bagamba nti twatabuka ne Rema ekitali kituufu era ndowooza aboogera boogeza butamanya kubanga nze ne Rema tukwatagana bulungi.\nWessibadde tubadde tuwuliziganya ng'ambuulira ebigenda mu maaso aweetagisa okumuwa amagezi nga nange nkola ogwange. "Omukolo Rema kwe yakyaliza Hamzah ewa Ssenga nze nga maama gwali tegunkwatako y'ensonga lwaki saalabikayo naye guno ogw'okwanjula gunkwatako era y'ensonga lwaki nzize."\nEyawawaabira Kabaka yeemulugunyirizza omulamuzi


Bukedde Online - Poliisi by'erina okukola abantu okugikkiririzaamu\nEGIMU ku mirimu gya poliisi kukuuma Bannayuganda n’ebintu byabwe. Kyokka ennaku zino kizibu okusoma amawulire n’ogamalako nga tolabyemu muntu yeewambye, gwe basse nga n’abamu baserikale be babeera mu mivuyo gino. Kino kyongedde okutattana erinnya lya poliisi era ennaku zino kizibu abantu okugikkiririzzaamu.\nRichard Musaazi akola ogw’okunoonyereza ku buzzi bw’emisango ng'asinziira Bungereza agamba nti waliwo ebirina okukolebwa Poliisi okuzzaawo enkolagana ennungi n’abantu baabulijjo baddemu okugyesiga n’okugikkiririzaamu.\nAgamba nti poliisi erina okussa essira ku pulogulaamu eziyamba okukuuma obulamu bw’abantu ng’erwanyisa obumenyi bw’amateeka okusinga okukola kampeyini z’okulungiya ekifanaanyi kya poliisi mu bantu.\nPoliisi erina okufuna abaserikale abatendeke obulungi okukozesa obukodyo obutali bumu okulwanyisa obumenyi bw’amateeka nga tebakozesa maanyi mangi kutuusa bulabe ku bantu be baweereza.\nBw’otunuulira embeera abaserikale ba Uganda gye balimu okugeza amayumba ge basulamu, beetaaga okuyambibwa.\nPoliisi erina okukimanya nti omulimu gwabwe omukulu kukuuma Bannayuganda n’ebintu byabwe. Noolwekyo balina okufaayo nga bakola emirimu gyabwe, okumanya obuyinza bwabwe we bukoma n’obwesigwa mu nkola y’emirimu gyabwe.\nBalina okwekenneenya obuzzi bw’emisango obunene ng’ettemu erikudde ejjembe mu ggwanga, okuwamba abantu, okubba mmotoka n’ebintu n’obw’ekika ekirala. Mu mbeera eno erina okufuna abakugu okwekenneenya ekiyinza okukolebwa okubimalawo.\nRichard Musaazi akola ogw’okunoonyereza ku buzzi bw’emisango e Bungereza\nPoliisi erina okwongera ku mutindo gw’enkola y’emirimu gyayo n’okulaga obwangu mu by’okunoonyereza naddala nga waliwo ekiguddewo. Okugeza omuntu bw’aba attiddwa kibatwalira bbanga ki okufulumya lipooti. Kiba kirungi n’okuyisa abantu obulungi awatali kubasosola.\nErina okulongoosa enkolagana yayo n’omuntu wa bulijjo kubanga guno gwe mutima gw’okulwanyisa obumenyi bw’amateeka. Omulimu gw’okukuuma amateeka n’ebiragiro gulina kwesigamizibwa ku bantu ba bulijjo abagiroopera abamenyi b’amateeka n’okubawa obujjulizi.\nOmuntu bw’aba alya bulungi, asula bulungi, alina emirembe akola bulungi emirimu egimuweebwa ate talya nguzi. Abakulu mu poliisi bwe banaalemwa okulwanyisa obuli bw’enguzi n’obumenyi bw’amateeka tebajja kusobola kubulwanyisa.\nSheikh w'Omuzigiti ogukaayanirwa akubiddwa amasasi mu Kampala wakati\n'Abasse Sheikh Sentamu tubamanyi'\nPoliisi ezzeemu okukwata Sheikh eyawamba abantu 19


Bukedde Online - Abayizi ba UCU bawangudde omusango gw'okugobwa ku yunivasite\nAbayizi ba UCU bawangudde omusango gw'okugobwa ku yunivasite\nAgambibwa okubba Vanilla bamutemyetemye ne...\nAbayizi abaali bagobeddwa nga bajaganya olw'okuwangula omusango\nYUNIVASITE ya UCU esingisiddwa omusango ogw'agiwawaabirwa abayizi baayo babiri abaali bagobeddwa ku bigambibwa nti baakulemberamu ekiwendo ky'okwekalakaasa mu ngeri gye bagambye nti yali emenya amateeka.\nMu nsala ya kkooti enkulu e Mukono Margaret Mutonyi, ategeezezza nti abayizi Simon Ssemuwemba ne Yasin Ssentumbwe Munnagomba baagobebwa mu bukyamu. Abayizi bano bamaze emyaka 2 nga bawerennemba ne UCU mu kkooti.\nOmulamuzi ategeezezza nti akatabo k'amateeka agafuga abayizi akeesigamibwako okubagoba kalimu ebituli bingi era n'awa abakulira UCU amagezi obutaddamu kukawa bayizi n'okukeesigamako mu nnamula y'abayizi okutuuka nga bakakozeemu ennoongoosereza.\nOmwenge ogwâ€™ebbeeyi nâ€™entebe eza zaabu bizuuliddwa\nAbafalansa nâ€™Abangereza bavudde ku kusaagisa Gaddafi


Bukedde Online - Abaana bajjiiridde mu nju nga nnyaabwe azaalisa ebisolo bye\nAbaana bajjiiridde mu nju nga nnyaabwe azaalisa ebisolo bye\nOgwa Ssebuwufu owa Payini guyodde abanene...\n‘Maama kijja kuggwa’, bye bigambo mutabani...\nAdded 9th January 2016\nABAANA basatu bajjiiridde mu muliro oguteeberezebwa okuba nga gwavudde ku musubbaawa ogwakutte omufaliso.\nNnaalongo Zalwango. Wakati be baana; Betesta Kaggwa ne Wycliff Kizza abaafudde. Ate ku ddyo ye kitaabwe Ssaalongo Ssennyondo\nBya HANIFA NAMUWONGE\nEntiisa eno yabaddewo mu kiro ekyakeesezza ku Lwokutaano ku kyalo Kisonko mu kabuga k’e Ssembabule nnyina w’abaana bano nnaalongo Gertrude Zalwango bwe yabalese mu nnyumba n’agenda okuzaalisa embizzi ze.\nAbaafudde kuliko Wycliff Kizza 9, abadde asoma mu kibiina ekyokutaano ku St. Agnes e Miteete, Betesta Kaggwa 3 ne Betty Nandawula abadde yajja okuwummula wabula ye William Ssennyondo 6, yataasiddwa abadduukirize n’atwalibwa mu ddwaaliro e Kitovu gyajjanjabirwa.\nNnaalongo Zalwango yategeezezza nti ku ssaawa 3:00 ez’ekiro abaana yabalese mu nnyumba nga beebase n’agenda okuyambako embizzi ze ebbiri ezaabadde zizaala. Waayiseewo akaseera katono n’awulira emiranga era yagenze okutuuka awaka ng’ennyumba ekutte omuliro kyokka ng’ekisenge ky’abaana kiweddewo.\nJoseph Ssennyondo, kitaawe w’abaana bano yagambye nti tannakakasa ngeri baana be gye bajjiiridde mu nnyumba.\nYagambye nti yasoose kubakeberako nga bonna bali bulungi n’alyoka agenda mu maka ge agookubiri era yeewuunyizza bwe baamukubidde essimu nti abaana bafudde n’asaba poliisi ekole okunoonyereza ku ngeri abaana be gye baafuddemu.\nRonald Were, akola ku kunoonyereza ku buzzi bw’emisango e Ssembabule yagambye nti wadde bagamba nti omuliro gwavudde ku musubbaawa, balinze abazadde badde mu mbeera balyoke baddemu okunoonyereza.


Ng´omusajjawo Takuuba Bbessi, Gezaako Kano - The Bed Room Teacher\nNg´omusajjawo Takuuba Bbessi, Gezaako Kano\nMbalamusizza bawala bange mwebale okusoma buli kapya ke mbaletera,nolwaleero nzize okuvumula abalina abagalwa babwe nga ne bwoyimba otya oluyimba talugattamu bbesi. Ba kakensa bagamba nti nga bwolaba nti sikyangu okusanga omuyimbi eyesunira guiter nga bwayimba n´akaboozi bwekatyo. Omuntu bwaba anyumya akaboozi naddala nga anyumirwa nnyo,obusimu obukasuka amasanyalaze mu mubiri gwonna budda wansi eyo ku semusajja olwo musajja wattu naaba nga takyalina kyayinza kukola kirala okujjako okuwuliriza obuswandi bwa nnabunnya. Embeera eno yadde abakyala tebajagala naye ye ngeri emu jotegeramu nti omusajja omutuuse mu busomyo.\nKino kyangu tuukaako nga omukazi yali ku ngulu, Abakazi bangi bagala nnyo sitayiro eno ey´okwevugira ddigi naye ate bagivuga nga aba bodaboda bwebavuga enakuzino mu kibuga Kampala nga bagenda basala ebinya mu makubo.\nNjagala nkulage envuga ya ddigi entufu,Sooka otegeke munno ayimirire burungi nga omutayimbwa,Togituulako butuuzi wabula gusitameko bwoba olina ekintu kwosobola okwekwata (nga ekitanda) wekwate.\nWali okigenderedde nti obuswandi bwa basajja obusinga babuwulirira awo mu kuyingira nabunnya? Akasusu kekitwe ky´omusekuzo ako olwokuba kaluwewere nyo bwe kakoona ku mulwango gwa nabunya atobye burungi omusajja abeera nga akutte ku bire, kakati olwokuba gwe ali ku ngulu,muyingizeyo kitwe kyokka,nga bwokijaayo nga bwolaba omuntu akola fizikozi “squart up” Kino okikolera ku speed ya 1/1sec okumala 30sec oba eddakiika emu, Mu kabanga ako omusajja ajja kuba akugambye ebigambo nkumu naye nga tebiyatuka nga bwolaba abasumba bwe boogera mu nnimi…


Matayo 28 LCB - 마태복음 28 KLB | Biblica América Latina\nMatayo 28 LCB - 마태복음 28 KLB\n1Oluvannyuma lwa Ssabbiiti ku lunaku olusooka mu nnaku omusanvu, ng’obudde bukya, Maliyamu Magudaleene ne Maliyamu oli omulala ne balaga ku ntaana.\n2 Mu kiseera ekyo ne wabaawo okukankana ng’okwa musisi. Malayika wa Mukama yakka okuva mu ggulu n’ayiringisa ejjinja ne liva mu mulyango gw’entaana, n’alituulako. 3 Amaaso ge gaali gamasamasa ng’okumyansa kw’eraddu, n’ekyambalo kye nga kyeru ekitukula be tukutuku. 4 Abakuumi bwe baamulaba, ne bakankana nga batidde nnyo ne bagwa wansi ne baba ng’abafudde.\n5 Awo malayika n’agamba abakazi nti, “Temutya. Mmanyi nga munoonya Yesu, eyakomererwa, 6 wabula taliiwo wano! Azuukidde mu bafu, nga bwe yagamba. Muyingire mulabe we yali agalamiziddwa. 7 Kale kaakano, mugende mangu mutegeeze abayigirizwa be nti, Azuukidde mu bafu, era abakulembeddemu okugenda e Ggaliraaya gye mulimusisinkana. Obwo bwe bubaka bwange bwe muba mubatuusaako.”\n8 Abakazi abo ne badduka embiro nnyingi nga bava ku ntaana kyokka nga batidde nnyo, naye ate nga bajjudde essanyu. Ne bayanguwa mangu okugenda okubuulira abayigirizwa be. 9 Bwe baali bagenda, amangwago Yesu n’ayimirira mu maaso gaabwe! N’abalamusa nti, “Mirembe?” Ne bagwa wansi ne bavuunama mu maaso ge, ne bamukwata ku bigere ne bamusinza. 10 Awo Yesu n’abagamba nti, “Temutya, mugende mugambe abooluganda bagende mangu e Ggaliraaya, gye balindabira.”\n11 Abakazi bwe baali bagenda mu kibuga, abamu ku bakuumi abaali bakuuma entaana ne bagenda eri bakabona abakulu ne babategeeza byonna ebibaddewo. 12 Awo abakulembeze b’Abayudaaya bonna ne bakuŋŋaana ne bateesa era ne batoola ffeeza na basalawo bagulirire abakuumi. 13 Ne babalagira bagambe nti, “Bwe twali twebase ekiro, abayigirizwa ne bajja ne babba omulambo gwa Yesu ne bagutwala.” 14 Abaali mu lukiiko olwo ne basuubiza abakuumi nti, “Singa ebigambo bino bituuka ku gavana, ffe tujja kumuwooyawooya, tubazibire.” 15 Bwe batyo abaserikale ne balya enguzi, ne bakkiriza okwogera nga bwe baabagamba. Ebigambo byabwe ne bibuna nnyo wonna mu Buyudaaya, n’okutuusa ku lunaku lwa leero.\n16 Awo abayigirizwa ekkumi n’omu ne basitula ne bagenda e Ggaliraaya ku lusozi Yesu gye yabagamba okumusanga. 17 Ne bamusisinkana ne bamusinza. Naye abamu ku bo tebaakakasiza ddala nti ye Yesu, ne babuusabuusa! 18 Awo Yesu n’asemberera abayigirizwa be n’abategeeza nti, “Mpeereddwa obuyinza bwonna mu ggulu ne ku nsi. 19 Kale mugende mufuule abantu bonna mu nsi zonna, abayigirizwa nga mubabatiza mu linnya lya Kitaffe, Omwana era Mwoyo Mutukuvu. 20 Era mubayigirize okugonderanga byonna bye nabalagira mmwe, era Ndi nammwe bulijjo n’okutuukira ddala ensi lw’eriggwaawo.”


Bukedde Online - Tukyabanja ebyaffe - Katikkiro Mayiga\nBakutte omuyizi abadde akanda omukazi ssente...\nMutabaazi afuumudde omumyuka we lwa kukozesa...\nKATIKKIRO wa Buganda Charles Peter Mayiga agambye nti, bukya Kabaka Ronald Muwenda Mutebi II akola ndagaano ne Pulezidenti Museveni mu 2013, Gavumenti ekyalemeddwa okugissa mu nkola, ekizing'amizza enteekateeka n’emirimu e Mmengo.\nKatikkiro Charles Peter Mayiga ng'annyonnyola ku by'okulumba Olubiri e Mmengo mu 1966.\nMayiga yannyonnyodde nti, ebintu bya Buganda bingi bikyalemeddeyo.\nKabaka ne Museveni bwe bassa emikono ku ndagaano eya August 1, 2013, Gavumenti eya wakati okuddiza Obwakabaka ebintu byayo, waaliwo okwesunga n’okufuna essuubi kyokka emyaka etaano giyiseewo, ebintu ebisinga obungi tebiddizibwanga.\nBino yabyogeredde mu Bulange ku Lwokuna lwa wiiki ewedde mu bubaka bwe yawadde nga Buganda okujjukira emyaka 52 bukya Obote ayungula amagye ne galumba Olubiri lw’e Mmengo.\nSsekabaka Muteesa II yawah− hangukira e Bungereza gye yafiira nga November 21, 1969. “ Endagaano Pulezidenti Museveni gye yakola ne Ssaabasajja mu 2013 tennatuukirizibwa yonna.\nBuganda ebanjizza ebintu byayo nga bwe byakkaanyizibwako kyokka bikyagaaniddeyo”, Mayiga bwe yategeezezza.\nYagasseeko nti ku biri mu ndagaano, Buganda ekyabanja enfuga ya Federo, kubanga yeetaaga (Buganda) okugabanya obuyinza, yeekolere ku nsonga zaayo okusobola okugoba obwavu n’okuleetawo enkulaakulana.\nKu byaliwo nga May 24, 1966, Mayiga mu ddoboozi ekkangufu yalabudde yenna alowooza nti ebya 1966 bisobola okuddamu nti wakwahhangibwa kubanga Buganda ey’omulembe guno si ye ya 1966.\nYakubirizza abantu okukomya okwekubagiza kubanga Obwakabaka kati bulina Kabaka nga basaanye kubeera awamu okulaba Obwakaba nga bugenda mu maaso.\nMu ngeri y’emu Abaganda abeegattira mu kibiina kya, Abazzukulu ba Buganda International bakuzizza olunaku luno n’Omulanga eri Mmengo, okussa ekitiibwa mu bonna abafiirira ensi yaabwe mu budde obwo era ne baginenya olw’obutategeka mukolo guno olw’okuba tebalina ssente.\nMubiru Njuki nga ye muwandiisi w’Olukiiko luno, yasabye Mayiga okukola ku bintu ebinyiga Abaganda naddala okunyigirizibwa kwe basanze mu Uganda eyaawamu eyabatekebwamu nga Gavumenti efuba okubanyigiriza okubasanyaawo n’agamba nti Buganda okufuna Federo ky’ekinayamba.\nOmwogezi w’Obwakabaka, Noah Kiyimba yategezezza Bukedde nti Obwakabaka bulina emikolo mingi gye bwayimiriza ate emirala ne bagigatta olw’enteekateeka empitirivu ez’okujjaguza emyaka 25 nga Kabaka Mutebi II ali ku Nnamulondo okubeera enyingi.\n“Si kituufu nti Obwakabaka bwalemeddwa okutegeka omukolo gw’okulumba Olubiri nti, tetulina ssente wabula ekikulu kiri nti tuli mu kiseera kya kujaguza emyaka 25, bukya Kabaka atuuzibwa ku Nnamulondo ng’emikolo mingi egimu ne basala wo okugyongezzaayo,” Kiyimba bwe yagambye.\nEgimu ku mikolo egyagattiddwa olw’obungi kuliko, ogwa Bulungibwansi, olunaku lw’ebyobulamu olwabadde olw’okubeera e Bugerere nga May 24, 2018. Kabaka yasalawo lwongezebweyo, olunaku lw’okujjukira okulumbibwa kw’Olubiri, ebijjaguzo ne byongezebwayo omwaka ogujja.


Olubereberye 31:30,Olubereberye 31:32,Olubereberye 31:34-Olubereberye 31:35,Olubereberye 35:2,Balam 17:5,1 Samwiri 19:13,Koseya 3:4 LCB - Ne kaakano ogenda kubanga wayagala nnyo - Bible Gateway\nOlubereberye 31:30 Endagaano Enkadde nʼEndagaano Empya (LCB)\n30 Ne kaakano ogenda kubanga wayagala nnyo okuddayo mu nnyumba ya kitaawo; naye wabbira ki bakatonda bange?”\nOlubereberye 31:32 Endagaano Enkadde nʼEndagaano Empya (LCB)\n32 Naye gw’onoosanga ne bakatonda bo taabe mulamu; waakufa. Mu maaso ga bantu baffe bano, ndaga ekikyo kye nnina okitwale.” Yakobo teyamanya nti Laakeeri abbye bakatonda ba Labbaani.\nOlubereberye 31:34-35 Endagaano Enkadde nʼEndagaano Empya (LCB)\n34 Laakeeri yali atutte bakatonda ba Labbaani, n’abateeka ku matandiiko g’eŋŋamira, n’abatuulako. Labbaani n’ayaza weema yonna naye n’atabalabamu.\n35 Laakeeri n’agamba kitaawe nti, “Mukama wange aleme okusunguwala kubanga sisobola kuyimirira w’oli kubanga ndi mu mpisa y’abakazi.” Labbaani n’anoonya naye n’atalaba bakatonda be.\nOlubereberye 35:2 Endagaano Enkadde nʼEndagaano Empya (LCB)\n2 Awo Yakobo n’agamba ab’omu nnyumba ye ne bonna abaali naye nti, “Muggyeewo bakatonda abalala abali nammwe, mwetukuze mukyuse ebyambalo byammwe,\nBalam 16Balam 18\nBalam 17:5 Endagaano Enkadde nʼEndagaano Empya (LCB)\n5 Omusajja oyo Mikka yalina essabo. N’akola efodi, n’ebifaananyi ebyole n’ayawula omu ku batabani be okuba kabona we.\n1 Samwiri 19:13\n1 Samwiri 181 Samwiri 20\n1 Samwiri 19:13 Endagaano Enkadde nʼEndagaano Empya (LCB)\n13 Mikali n’addira ekifaananyi ekyole n’akiteeka ku kitanda, n’akibikkako olugoye, n’assa n’ebyoya eby’embuzi ku mutwe gwakyo.\nKoseya 2Koseya 4\nKoseya 3:4 Endagaano Enkadde nʼEndagaano Empya (LCB)\n4 Era bwe batyo abaana ba Isirayiri bwe balibeera okumala ennaku ennyingi nga tebalina kabaka newaakubadde omulangira, nga tebakyawaayo ssaddaaka eri bakatonda abalala, newaakubadde okusinza amayinja amawonge oba bakatonda abalala, wadde efodi.


Bukedde Online - Owa DP gwe baatulugunyizza nga bamukwata tannaggulibwako musango gwonna\nAb’e Buvuma basabye okubakolera enguudo,...\nAbakulembeze mu DP baasazeewo okutwala balooya e Kireka bagezeeko okumanya ekyakwasizza Kawooya n’okufuba okulaba ng’ayimbulwa.\nAbaserikale nga batulugunya Kawooya\nAbakulembeze mu DP baasazeewo okutwaala balooya e Kireka bagezeeko okumanya ekyakwasizza Kawooya n’okufuba okulaba ng’ayimbulwa.\nBaasazeewo n’okwekubira enduulu mu kakiiko k’eddembe ly’obuntu bakasabe kakolewo ekyenjawulo kubanga eddembe ly’omuntu waabwe lyalinnyiriddwa nnyo era okwongera okumusiba kiteeka obulamu bwe mu buzibu.\nBannamateeka okuli Caleb Alaka , Samuel Muyizi, Keneth Paul Kakande n’abalala okuva mu kkampuni ya Lukwago and Co. Advocates be baayunguddwa nga bakolaganira wamu ne Yusuf Nsibambi.\nOmu ku bali mu nteekateeka eno Mubarak Kawooya yategeezezza nti amawulire ge balina ku musibe matono nnyo era baagala abaserikale bamukkirize alabweko abantu ba biti bisatu ssemateeka b’awa enkizo okuli aba famire ye, abasawo be ne balooya be.\nKawooya yagambye nti kye baasembye okutegeera nga Kawooya tannaba kuggulwako musango gwonna era balinze okulaba omusango ogunaamuteekebwako olwo balyoke bategeke we batandikira okubinafuya kubanga bateebereza nti yakwatiddwa lwa byabufuzi. Kawooya abadde atuula mu nkiiko ez’enteekateeka ya People Power.\nAbakulembeze naddala mu DP babadde bamwesiga olw’obumalirivu era yasooka kukolera Haji Nasser Ntege Sebaggala (Seya), Ssebaana Kizito, Micheal Mabikke era kati abadde akola mirimu gye egyekuusa ku by’ettaka.\nBagamba nti Kawooya abadde yaweereddwa obuvunaanyizibwa obwenjawulo obw’enjawulo okukulira abatimba ebipande by’ekivvulu kya Bobi Wine ekya Kyarenga ekyakyusiddwa ne kyongerwayo omwezi ogujja.\nAbalala balowooza nti abaserikale baabadde baanoonya dda Kawooya nga yababula.\nKigambibwa nti Kawooya ye yaggyawo emisanvu egyali gissiddwa mu kkubo okutangira Bobi Wine okweyongerayo mu kampeyini za Arua kyokka obupande n’abusikawo era ye bwe yalaba bitabuse n’abulawo.\nKyokka abamu ku bamumanyi byonna babiwakanyizza nga bagamba nti Kawooya talina nkiiko z’abadde yeenyigiramu era si mumenyi wa mateeka.\nKawooya okukwatibwa abadde yaakasindika mukyaala we okukola e Jordan basobole okugaziya ku nnyingiza ya famire era nga ye yasigala n’abaana bonna basatu okuli Hanifar Kibirige, Alif Kabuye ne Sharimah Zawedde awaka nga y’abalabirira.\nAbadde akeera kubatwaala ku somero ate olweggulo n’agenda n’abaggyayo kyokka kati basigadde mu bbanga.\nAb’emikwano baagenze ku ssomero eriyitibwa New Generation P/S erisangibwa e Namavundu ne basaba abasomesa bayambe okukuumira abaana ba Kawooya mu kisulo ky’essomero kubanga kitaabwe abadde abakeeza ku ssomero buli ku makya yafunye obuzibu ate tebamanyi lw’ayinza kuyimbulwa.\nEssomero lyakkirizza kubanga abamu ku basomesa baabadde bamaze n’okulaba akatambi obwedda akasaasaana ng’omuzadde waabwe atulugunyizibwa abaserikale.\nOmu ku batuuze Justine Najjuuko yagambye nti Kawooya y’abadde abeera n’abaana era ng’akomawo ng’obudde bukyaali.\nBwe baamukutte yagenze alaajana nti abaana be tamanyi agenda kubalabirira.


Bukedde Online - Poliisi ne LDU bakukunudde abavubuka n’abaana 14 mu mwala gwa Nakivubo\nOkusaba kwa Mumbere okuziika nnyina kuwulirwa...\nKino kiddiridde poliisi okufuna amawulire nga bwe waliwo abavubuka abagumba mu mwala guno okumpi ddala n’omulyango oguyingira mu katale ka St. Balikuddembe ne bakommonta enjaga n’okuteegerawo abantu ne babasala ensawo.\nAmyuka owogezi wa poliisi mu Kampala n’emiriraano, Luke Owoyesigyire yagambye nti, poliisi eyakulembeddwaamu akulira poliisi y’e Nakivubo, Caleb Asiimwe n’aba LDU, baayingidde omwala gw’e Nakivubo ne bakwata abavubuka 16 okuli n’abaana abatannaweza myaka 13 nga bonna kiteeberezebwa nti babadde beenyigira mu bumenyi bw’amateeka.\nYagambye nti abavubuka bano olutindo oluyingira mu katale ka St. Balikuddembe okuliraana essomero lya Nakivubo Settlement babadde baatuumawo ku ‘Bamuda’ okulaga nti tewazannyirwawo ate ng’abalala baddukira mu mufulejje gwe baatuuma ‘Nile’ nga guno guyita wansi w’ebizimbe by’akatale wabula abaserikale baasobodde okubakukunulayo.\nYategeezezza nti amawulire poliisi ge yafunye nti, mu katundu abavubuka we baabakwatidde batusizaawo enjaga okugisuubuza n’okuginywa era nga be baakutte\nbagenda kubayamba okubatuusa ku baginywa n’abagireeta.\nYagasseeko nti okuva aba LDU lwe baakwatagana ne poliisi wabaddewo ebikwekweto mwe bakwatidde abagambibwa okwenyigira mu bumenyi bw’amateeka abawera era nga mu bitundu ebimu obumenyi bw’amateeka bukendedde ddala.


Bukedde Online - Obuzaale bwa Rema butabudde Abasese ne Halima Namakula\nObuzaale bwa Rema butabudde Abasese ne Halima Namakula\nAtundidde nnyina mu kibanja\nMunnamawulire wa Saudi Arabia baamusaze bu...\nOMUSAJJA azze mu Bukedde n’ategeeza nti ye jjajja w’omuyimbi Rema Namakula wadde ng’omwana tabalabawo.\nMuzeeyi Muyiisa. Ku ddyo ye Rema Namakula\nJohn Chrisestom Muyiisa ow’e Kibaale-Ssese nga ye yali omukiise w’essaza ly’e Bujumba mu lukiiko lwa 1995 olwabaga ssemateeka w’eggwanga, agamba nti talina kigendererwa kya kwesiba ku muyimbi oyo kumufunirako kubanga alinawo naye ekimuluma ye mwana obutamanya musaayi gwe.\nKu Kenzo yayongeddeko nti ‘Oyo naye mumanyi bamuzaala wali Ssenyange (Masaka).’\nWabula Mzee Muyiisa agattako nti waliwo abamu ku b’ekikakye be yayise abafere abaayita ebbali ne bafunza Rema nga bagamba nti bokka be bali mu kika era beebo b’amanyi.\nMu balala be yayogeddeko ye muyimbi Halima Namakula ng’oyo Rema gw’atwala nga kitaawe ne nnyina, nti Halima okumwefuga bwali bunafu bwa bassenga ba Rema be yali abeera nabo e Gayaza nga tebamuweerera.\nMuyiisa anyumya nti taata wa Rema ye mugenzi Charles Mukiibi eyali omutunzi w’amasuuti mu Masaka era yafa Rema muto nnyo.\nMukiibi yazaalibwa mukulu wa Muyiisa ayitibwa Aloysious Mukiibi mu Nyendo –Kayirikiti.\nRema bwe yawulidde bino yamuzzeemu nti; Kisoboka kitya Mzee (Muyiisa) bw’aba akakasa nti be banzaala, okumunoonyeza mu mawulire ng’ate ye tamugobangako.\nHalima Namakula attottodde\nOmwana bamuleke amanyi abantu abatuufu abamuzaala naye nze simulemesangako naye bamanye nti Rema muntu mukulu kati yeetegeerera.\nManeja wa Rema ky’agamba Geofrey Kayemba;\nNange mpagira Rema ku ky’okumunoonyeza mu mawulire kubanga bwe muba mwe mumuzaala mwandibadde mumusanga waka n’obujulizi bw’obuzaale bwe bwe muba mubulina.\nAbabamanyi bye bagamba Waliwo abagamba nti Rema alina ettabi ly’ekika ky’Abasese b’akkiririzaamu ng’abamuzaala era abo be baamulaga ne kitaawe we yaziikibwa mu Nyendo- Kayiritiki, era nti we yagenda n’akolawo n’emikolo nga buwungeera.\nNti ekyamutamya abamu ku bamuzaala, kwe kubamutwalira nga wa mwaka gumu nga kitaawe afudde ne basaba nnyina obujulizi bw’obuzaale bwe obungi n’abaviira ate eyo emboozi Rema n’agimanya ng’akuze ne yeetamwa n’abeesonyiwa.\nAbengabi beeyawuddemu ku by'okuziika Yiga ku kkanisa e Kawaala\nObulamu Kale Kayihura bw'agenda okusubwa\nMuka jjajja Waalu aziikiddwa wakati mu biwoobe\nWiiki 5 ng'omusuubuzi w'e Nakasero abulidde ew'omusamize\nMulindwa abikooye: Tagenda kuddamu kuvuganya ku bwapulezidenti bwa FUFA


Bukedde Online - Omubaka Ssewanyana ne banne bayimbuddwa\nNabbi Omukazi ayagala ABS TV emuliyirire ...\nBalooya ba Ssewanyana nga balina bye bamwebuuzaako.\nOmubaka wa Makindye West, Allan Ssewanyana eyasindikibwa mu kkomera e Kitalya wiiki ewedde n'abawagizi be kyaddaaki bayimbuddwa ku kakalu ka kkooti ka mitwalo 30 buli omu eza buliwo ate ababeeyimiridde obukadde 5 ezitali za buliwo.\nBano baabadde mu maaso g'omulamuzi Jude Okumu owa kkooti y'eddaala erisooka e Makindye. Baamuwozesezza nga bakozesa tekinologiya amanyiddwa nga ‘'Teleconferencing''. Baalagiddwa okudda mu kkooti nga December 16, 2020.\nOmubaka Ssewanyana ku mpingu.\nSsewanyana ne banne buvunaanibwa omusango gw'okukuba olukung'aana oluteeka obulamu bw'abantu mu katabyaga kw'okukwatibwa obulwadde bwa Covid 19. Ssewanyana yakwatibwa poliisi y'e Katwe n'abawagizi be bana okuli Robert Musisi ,Ivan Wasswa. Isa Musisi ne Maria Nabwase.\nKigambibwa nti omubaka Allan Ssewanyana ne banne omusango guno baaguddiza ku Lwasa Trading Centre ku Salaama Road nga November 15 /2020.


EBIKWATA KU KISEERA KYO\nAbasawo Patricia ne David Mrazek baafuna okunyolwa kunene mu mulimu gwabwe. Ng'abakugu mu kujanjaba endwadde ez'abaana baakolanga ku baana bangi abaali abalwadde. Ensonga eyabakwata omubabiro yali nti abaana abamu bawona okuva mu buzibu bungi ate mu kiseera kye kimu abalala ne bubazikiriza. Lwaki? Eky'okulabirako, lwaki omwana omu agenda mu kunywa enjaga ate mu kiseera kye kimu omulala n'asoma n'atuuka mu matendekero aga waggulu? Lwaki abaana abamu aboonoonebwa bakula nabo ne bafuuka aboonoonyi b'abantu abalala, ate mu kiseera kye kimu abalala bakula ne bafuuka bazadde abalungi?\nMrazek yakola okunoonyereza okugenda ewala okuzuula eby'okuddamu ku bibuuzo bino. Mu kuyiga kwabwe, empisa ezalabika ennyo mu baana abaalwalako endwadde ey'obwongo era ne bawona era ne baddamu okuba n'obulamu obulungi. Ekyama kye baazuula okimanyi? "Kwe kutunuulira ebintu n'essuubi."\nEssuubi lye lyaletangawo enjawulo. Essuubi lye lisinga ebintu byonna ebirala okutuyamba okulwanyisa ebintu ebisobye singa nga bitwetuumyeko. Omwana w'omuntu yeetagira ddala nnyo essuubi. Naye tulifuna tutya? Essuubi nga zzibu nnyo okulizuula mu nsi yaffe eno - okuggyako nga tulinoonya okuva mu kulengera okw'obunnabbi bwa Bayibuli. Mu ky'okuyiga kino tujja kwetegereza ku bunnabbi obw'ekitalo obujjuzizza ebirowooza by'abantu obutabalika n'essuubi eddamu.\n1. OBUNNABBI OBWA BAYIBULI OBWEWUUNYISA\nNg'ebula emyaka nga bitaano Kristo okuzaalibwa, Katonda yawa ensi okulengera mu kiseera eky'omu maaso okwewuunyisa okuyita mu nnabi Danieri. Katonda mu bufuunze yalaga ebyafaayo by'ensi eby'omu kiseera eky'omu maaso eby'emyaka nga 2,500, okuva ku kiseera kya Danieri n'okutuusa ku kiseera kyaffe kino.\nObunnabbi buva mu kirooto Katonda kye yawa Nebukadduneeza, kabaka we Babuloni emyaka nga 2,500 egiyisewo. Ekirooto kyamutaawanya nnyo - naye ate bwe yazuukuuka teyasobola kukijjukira, oluvanyuma ng'abagezigezi bonna ab'e Babuloni balemereddwa okuyamba kabaka okujjukira ekirooto kye, yadde okukimunnyonnyola amakulu gaakyo, newalabika omuvubuka omuto ow'omu bunyage erinnya lye Danieri ng'agamba nti Katonda ow'omu ggulu asobola okubikula ebyama.\nNg'ayimiridde mu maaso ga kabaka, n'obuvumu Danieri yagamba bwati:\n"Ggwe, Ai kabaka, watunula, era, alaba, EKIFAANANYI EKINENE. Ekifaananyi ekyo, eky'amaanyi ekyamasamasa ennyo nnyini ne kiyimirira mu maaso go: n'engeri yaakyo ya ntiisa. Ekifaananyi ekyo, omutwe gwakyo gwa Zaabu nnungi, ekifuba kyakyo n'emikono gyakyo bya ffeza, olubuto lwakyo n'ebisambi byakyo bya kikomo, amagulu gaakyo ga kyuma, ebigere byakyo ekitundu kya kyuma, n'ekitundu kya bbumba. Watunula okutuusa ejjinja lwe lyatemebwa awatali ngalo, ne likuba ekifaananyi ebigere eby'ekyuma n'ebbumba, n'ekikomo, ne ffeza ne Zaabu ne biryoka bimenyekamenyeka wamu, ne bifuuka ng'ebisusunku eby'omu gguliro ekyanda nga kituuse: empeewo ne zibitwalira ddala bwe zityo n'okulaba ne bitalaba bbanga: n'ejjinja eryakuba ekifaananyi ne lifuuka olusozi olunene, ne lijjula ensi zonna." - Danieri 2:31-35.\nMu kulaba amangu, ekifaananyi, mu kiseera kino kirabikanga ekirina ekitono okukola okutuzuulira essuubi, naye ggwe kwatirirako.\n2. OBUNNABBI OKUNNYONNYOLWA\nNg'amaze okutegeeza Nebukadduneeza ekirooto kye nnyini kye yaloota, nnabbi Danieri yagenda mu maaso okunnyonnyola nti:\n"Ekirooto kye kiikyo: era tunaayatula amakula gaakyo mu maaso go kabaka." - Danieri 2:36.\nOMUTWE OGWA ZAABU: Danieri yagamba ki kabaka omutwe ogwa zaabu kye gwali gutegeeza?\n"Ggwe, ai kabaka, oli kabaka wa bakabaka, Katonda ow'omu ggulu gwe yawa obwakabaka, n'obuyinza, n'amaanyi, n'ekitiibwa\nGGWE OLI MUTWE GWA ZAABU." - Danieri 2:37, 38.\nDanieri yategeeza omufuzi eyali afuga obufuzi obusinga obunene obw'obwakabaka bw'ensi yonna nti: "Nebukadduneeza, Katonda akugamba nti obwakabaka bwo Babuloni, ku kifaananyi buyimiriddeko nga mutwe ogwa Zaabu."\nEKIFUBA N'EMIKONO EBYA FFEZA: Okusinziira mu kulaba okw'obuntu Babuloni yalabika nga obwakabaka obugenda okubeera wo emirembe gyonna. Naye obunnabbi bugamba ki ekigenda okuddirira?\n"Era walikuddirira obwakabaka obulala, bw'osinga ggwe." - Olunyiriri olwa 39.\nNg'atukiriza obunnabbi bwa Katonda, obwakabaka BWA Nebukadduneza bwazikirizibwa omugabe omuperusi Kulo bwe yawamba obwakabaka bwa Babuloni mu mwaka 539 BC. N'olw'ekyo ekifuba n'emikono ebya ffeza byali bitegeeza obw'akabaka obw'Abamedi n'Abaperusi.\nOLUBUTO N'EBISAMBI EBY'EMIKOMO: Ekitundu kino eky'ekikomo kitegeeza ki ku kifaananyi?\n"N'obwakabaka obulala obw'okusatu obw'ekikomo obulifuga ensi zonna." - Olunyiriri olwa 39.\nOlubuto n'ebisambi eby'ekikomo eby'ekifaananyi byali bitegeeza obwakabaka obwa Abayonaani. Alexander omukulu yawangula Abamedi n'Abaperusi, era n'afuula Buyonaani okuba obwakabaka obw'okusatu obunene obwafuga ensi yonna. Bwafuga okuva mu mwaka 331 okutuusa 168 BC (nga Kristo tanazaalibwa).\nAMAGULU AG'EKYUMA: (Nnabbi yagamba nti) "N'obwakabaka obw'okuna buliba bwa maanyi ng'ekyuma: kubanga ekyuma kimenyamenya ebintu byonna, era kibijeemulula: era ng'ekyuma ekibeetenta ebyo byonna, bwebuli menyamenya bwebulibeetenta bwe butyo." - Olunyiriri olwa 40.\nNga Alexander amaze okufa obufuzi bwe bwanafuwa era ne bwawukanamu n'entalo okutuusa eky'enkomerero mu mwaka 168BC mu lutalo olwe Pydna, "Obufuzi obw'ekyuma" Lumi yazikiriza Buyonaani.\nKayisaali Agusto yafuga obwakabaka bwa Abaruumi Yesu bwe yazaalibwa nga wayise emyaka nga ebikumi bibiri (Luka 2:1). Kristo n'abayigirizwa be babeerawo mu kiseera eky'obufuzi obw'ekyuma nga bwekiragibwa ku kifaananyi. Omuwandiisi w'ebyafaayo Gibbon, eyaliwo mu kyasa eky'ekkumi n'omunaana, tewali kubuusabuusa yali alowooza ku bunnabbi bwa Danieri bwe yawandiika nti, "Ekifaananyi ekya zaabu, oba ekya feeza, oba eky'ekikomo ekyali kiraga amawanga ne bakabaka, eky'addirira bwamenyebwa n'obufizi obw'ekyuma obwa Rome." - Edward Gibbon, The History of the Decline and Fall of the Roman Empire (John D. Morris and Company). Omuzingo ogwa 4 pg. 89.\nLowooza okumala akaseera ku bunnabbi buno ng'osinzidde mu kulaba okw'obuntu. Kisobola kitya Danieri, eyaliwo mu kiseera eky'obufizi bwa Babuloni, okubeera n'ebirowoozo eby'okutegeera obufuzi bumeka obugenda okuddirira bunnaabawo mu bukumi bw'emyaka mu kiseera eky'omu maaso? Tukisanga nga kizibu okuteebereza kiki ekinabeera mu katale ak'emigabo mu wiiki eneeddirira! Naye ate Babuloni obufuzi obwa Abamedi n'Abaperusi, Buyonaani, ne Roma, bwaddiriragana bunnaabawo mu ngeri y'emu ddala ng'obunnabbi bwe bwayogera - nga bufaanako ng'abaana ab'essomero abawulize abali mu lunnyiriri.\nKatonda y'afuga ebyo ebigenda okujja mu maaso? Tusobola okubeera n'essubi nga tusinzira ku nteekateeka ye enkulu? Eky'okuddamu kiri nti: Yee!\nEBIGERE N'OBUGERE EBY'EBBUMBA LITABUDDWAMU EKYUMA: Waaliwo obuyinza obw'obufizi obulala obw'okutaano obwali obw'okugobeerera Rome okufuga ensi yonna?\n"Era kubanga walaba ebigere n'obugere ekitundu kya bbumba ery'omubumbi, n'ekitundu kya kyuma, obwakabaka buliba bwawulemu: naye muliba mu bwo ku maanyi g'ekyuma, kubanga walaba ekyuma nga kitabuddwamu ebbumba ery'ettosi. Era ng'obugere bwe bwali ekitundu kya kyuma, n'ekitundu kya bbumba, era n'obwababaka bwe buliba bwe butyo. Ekitundu kya maanyi n'ekitundu kya n'ekitundu kimenyefu." - Danieri 2:41, 42.\nNnabbi teyalangayo obufuzi obw'ensi yonna obw'okutaano, naye okwawukanayawukana okw'obufuzi obw'ekyuma obwa Rome. Rome yali ya kwawukanamu obwakabaka kkumi nga butegeeza ebigere n'obugere ku kifaananyi.\nKino ddala kyaliwo? Mu mazima ddala kyaliwo. Mu kyasa eky'okuna n'eky'okutaano eky'omulembe omukristayo abalumbaganyi abakafiri abaava mu bukiika obwa kkono beeyiwa ku bufuzi obw'aba Rome obwali bunafuye ne babukubakuba. N'eky'enkomerero amawanga kkumi gaagabana ekitundu ekisinga obunene eky'ebuggwanjuba ekya Rome era amawanga kkumi agetongodde agefuga ne gasimba amakanda mu Bulaya. Bwe kityo obugere kitegeeza amawanga agali mu Bulaya ag'omu kiseera kya kaakano.\n3. EBISEERA BYAFFE BINO MU BUNNABBI BWA BAYIBULI\nObunnabbi bwa Danieri bulanga nti okufuba okugenda kubeerawo okugezako okugatta amawanga ga Bulaya okubeera wansi w'omufuzi omu?\n"Era kubanga walaba ekyuma nga kitabuddwamu ebbumba ery'ettosi, balyetabula n'ezzadde ly'abantu: naye tebaligattagana bokka na bokka, era ng'ekyuma bwe kitetabula na bbumba." - Danieri 2:43.\nEmirundi n'emirundi abasajja ab'amaanyi bagezezako okugatta amawanga ga Bulaya naye ne balemererwa. Napoleon yatuukira ddala kumpi okusinga omuntu omulala yenna okugatta amawanga ga Bulaya ageyawulayawula, naye mpozzi oboolyawo yali alowooza ku bunnabbi buno. Bwe yadduka mu ddwaniiro mu Waterloo ng'akaaba nti, "Katonda omuyinza w'ebintu byonna anzitoweeredde nnyo."\nKeiser Williams II ne Adolf Hitler baalina amaggye agakyasingidde ddala okuba ag'amaanyi ag'omulembe gwabwe. Naye buli omu kubo yalemererwa okugatta Bulaya wansi w'obufuzi bwabwe. Lwaki? Kubanga ekigambo kya Katonda kyanywera nti, "Balyetabula n'ezzadde ly'abantu, naye tebaligattagana bokka na bokka." Ebyo ebyava mu ssematalo ebiiri ez'ensi yonna bikakasa nti Katonda ebyo ebiri mu kiseera eky'omu maaso biri mu mikono gye, ye y'abirung'amya. Ekyo mu butuufu kitumala okutuwa essubi, emirembe mu birowoozo era n'obwesige mu nteekateeka ye olw'obulamu bwaffe.\nOBUGERE EKKUMI AMAWANGA AMAKULU KKUMI AGAAVA MU BUGGWANJUBA BW'OBUFUZI BWA ROME\nOstrogoths (Bano oluwanyuma baazikirizibwa)\nVandals (Mu mambuka ga Africa nabo bazikirizibwa)\nHeruli (Bazikirizibwa oluvanyuma lw'emyaka mitono)\n4. TUTUNULEKO MU KISEERA EKY'OMU MAASO\nEkitundu kimu kyokka eky'obunnabbi bwa Danieri ekisigadde nga tekinatuukirira. Ejjinja eryakuba ekifaananyi obugere era ne lisa ekifaananyi era ne lifuuka olusozi olunene, ne lijjula ensi yonna amakulu galyo kyeki?\n"ERA MU MIREMBE GYA BAKABAKA ABO, (amawanga ag'omulembe guno aga Bulaya), KATONDA OW'EGGULU ALISSAAWO OBWAKABAKA, obutalizikirizibwa emirembe gyonna so n'okufuga kwabwo tekulirekerwa ggwanga ddala, naye bulimenyamenya era bulizikiriza obwakabaka obwo bwonna, ERA BUNAABEERANGA EMIREMBE GYONNA." - Danieri 2:44.\n"Bakabaka abo" kyogera ku bakabaka abo abategeeza ebigere n'obugere eby'ekifaananyi - be bafuzi abo mu kiseera kino abo mu Bulaya, kino kitegeeza mu nnaku zaffe zino. Ejjinja eryo eryatemebwa awatali ngalo za muntu lwa kukuba ekifaananyi era likimenyemenyemu ebitundu era lijja kujjula ensi yonna (olunnyiriri olwa 34 ne 35 n'olwa 45). Mu kiseera ekitali kye wala nnyo Yesu ajja kuva mu ggulu "okuteekawwo obwabakaba bwe" obwabakaka bwe obw'essanyu n'emirembe. Bwe kityo nno, KRISTO, Olwazi olw'emirembe gyonna era Kabaka wa Bakabaka, ajja kufuga ensi emirembe n'emirembe!\nEbintu byonna ebiri mu bunnabbi bwa Danieri essula 2 bumaze okutuukirira okuggyako ekikolwa ekisembayo - ejjinja okukuba ekifaananyi. Okusinzila ku nteekateeka ya Katonda ey'ekiseera, tusemberedde entikko enkulu ey'eby'afaayo - okudda kwa Yesu ku nsi yaffe eno. Yesu Kristo, Omwana wa Katonda anaatera okukommekkereza ebyafaayo by'omuntu obujjudde entalo n'okuyiwa omusaayi olwo ateekewo obwakabaka bwe obw'okwagala n'ekisa.\n5. EKIROOTO KYA KABAKA N'OBULAMU BWO\nObunnabbi buno butulaga omukono gwa Katonda ogukulembera mu kusituka ne mu kuggwa kw'amawanga. Katonda amanyi ebiseera ebyayita era obunnabbi bwa Bayibuli buno butulaga bulungi nti Katonda amanyi bulungi n'ekiseera eky'omu maaso.\nObanga Katonda akulembera entambula ey'amawanga n'obwegendereza obwenkanawo mu mazima ddala asoboola okulung'amya obulamu obwa buli kinnomu ku ffe. Yesu yatukakasa nti, "Naye era n'enviiri zammwe ez'oku mutwe zabalibwa zonna. Kale temutyanga" (Matayo 10:30-31). Ekirabo kya Katonda eky'okukkiriza kisobola okufuuka eddagala eriwonya okweralikirira kwaffe kwonna n'okutya. Essuubi ly'atuwa mu mitima gyaffe lisobola okukola ng'essika ery'emyoyo gyaffe (Abebbulaniya 6:19).\nErasmus omusajja omuyivu eyaliwo mu kyasa ekye 16 C, yagerageranya ekikolwa ekimu ekyaliwo mu lugendo olw'okunnyanja ekyo ekyasimba amakada mu bulamu bwe. Ekyombo kye kyeyali asseyeeyezamu kyatubira mu nnyanja mu muyaga. Ejjengo ery'amaanyi ly'akitomera era ekyombo ne kitandika okumenyekamenyeka era n'abasaabaze ne batandiika okweraliikiriwa. Baabulako katono okuzirika. Abamu ku bo baawoggananga nga basaba obuyambi okuva eri abatukuvu baabwe, baayimbanga ennyimba oba baasabanga nga baleekaana nnyo.\nNaye Erasmus yeetegereza omusaabaze omu eyeeyisa mu ngeri ey'enjawulo. Yawandiika bwati, "Ku ffena waliwo omuntu omu eyasigala ng'ali wamu yali mukyala omuvubuka eyali ng'akutte omwana omuto gwe yali ayonsa mu mikono gye. Omukyala oyo yekka ataawoggana yadde okukaaba yadde okuwanjaga n'eggulu. Talina kirala kye yakola okuggyako okusaba akasirise ng'eno bw'avumbagidde omwana we ku mubiri."\nErasmus yakikakasa nti okusaba kuno kwali kweyongera bweyongezi ku bulamu bwe obwa buli lunaku obwali obusabi. Kirabika nga omukyala ono yali yeewonya eri Katonda.\nEkyombo bwe kyatandika okubbira wansi mu mazzi, omukyala ono omuvubuka yatekebwa ku lubaawo n'aweebwa ekiti akikozese ng'enkasi era ne bamusindika mu mayengo ag'ennyanja. Omukono ogumu yalina okukwata omwana we ate omukono omulala agukozese okwevuga. Abantu batono abalowoza nti ayinza okuwona obutafa amayengo.\nNaye okukkiriza kwe era n'obukkakkamu bwe bya mukolera ekirala. Omukyala oyo n'omwana we beebaasooka okutuuka ku lukalu.\nEssuubi mu bwesigwa bwa Katonda kusobola okukola enjawulo yonna - newankubadde ensi yonna etwetoloodde erabika nga eweddewo. Teturi eyo ffeka nga twetwala ku bwaffe. Omukono ogusinga amaanyi gutukulembedde era gutukutte.\nSinga nga onoojemulukukira Yesu Kristo mu bulambalamba ajja kukuwa okukkiriza okujja okukuyisa mu buli ngeri eyakibuyaga yenna. Njagala ozuule emirembe egy'omu ggulu Yesu gye yasuubiza nti,\n"Emirembe mbalekera, emirembe gyange ngibawa. Si ng'ensi bw'ewa, nze bwe mbawa. Omutima gwammwe tegweralikiriranga so tegutyanga." - Yokana 14:27.\nOlina emirembe egyo? Obanga ogirina weebaze Yesu, Omulokozi wo. Obanga togirina lwaki tomuyita ajje mu bulamu bwo olwa leero?


Bukedde Online - Paapa Francis I: Ye Paapa asoose okuva ku ssemazinga wa Amerika mu myaka 1300\nPaapa Francis I: Ye Paapa asoose okuva ku ssemazinga wa Amerika mu myaka 1300\nPAAPA OMUGGYA: Ensi erindiridde kiva Vatican\nAdded 14th March 2013\nPAAPA omupya ye Jorge Mario Bergoglio. Alonze erinnya Francis I nga ye Paapa asoose mu byafaayo okulonda erinnya Francis ly’agenda okuyitibwanga.\nPAAPA omupya ye Jorge Mario Bergoglio.\nAlonze erinnya Francis I nga ye Paapa asoose mu byafaayo okulonda erinnya Francis ly’agenda okuyitibwanga.\nJorge Mario Bergoglio, 76, y’abadde Kalidinaali w’e Buenos Aires mu Argentina.\nYe Paapa owa 266 nga yazze mu bigere bya Benedict XVI eyalekulidde nga February 28, 2013.\nOkulondebwa kwa Paapa kwalangiriddwa Kalidinaali Jean-Louis Pierre Tauran enzaalwa ya Bufaransa wakati mu mizira, enduulu, okusanyuka n’okusagambiza okuva mu bagoberezi ba Kristu abasukka mu kawumbi kamu n’obukadde 200 mu nsi yonna.\nZaabadde ssaawa 2:12 ez’ekiro e Vatican, ze ssaawa 4:12 eza Uganda, Kalidinaali Tauran n’alangirira mu lulimi Olulatini eri ensi nti, ‘Habemus Papam’, ekitegeeza nti ‘Tulina Paapa’\nWaayiseewo eddakiika 10, Paapa Francis 1 n’alabika eri ensi ku ssaawa 2:22 ez’ekiro mu Vatican (z’essaawa 4:22 z’ekiro mu Uganda) ng’awoomye mu byambalo eby’Obwapaapa ebyeru ng’omuzira.\nPaapa Francis yabadde yeebunguluddwa Bakalidinaali abaabadde baakamala okumuyiira obululu mu kulonda okwatudde enfunda eziwera nga kwatandise ku Lwokubiri ne kuggwa ku Lwokusatu akawungeezi.\nKyayitiridde mu kibangirizi kya St. Peter’s Square, abantu abasukka mu mitwalo 20 okwabadde ne bannamawulire 5,600 abaayolesezza omukwano, n’okwagala kwabwe eri Paapa omupya buli omu mu ngeri ye.\nAbamu ku bantu abaakung’aanidde mu St. Peter’s Square baalabidwa nga bakulukusa amaziga olw’essanyu ate abalala basse ku maviivi, ng’emikono bagigasse wamu, mu ngalo bakwatiddemu ssappule n’emitwe bakotese ne basaba essaala buli omu mu lulimi lwe.\nBaagumidde enkuba erimu n’omuzira bakira oguyiika obutasalako kyokka nga tewali aseguka, wabula nga banuuka n’okukangabala ku bugere okulengera Paapa omupya.\nEssanyu lya Paapa omupya lyatandise ku ssaawa 1:06 eza Vatican ez’akawungeezi (z’essaawa 3:06 ez’ekiro eza Uganda), omukka omweru bwe gwatandise mpola okuva mu mudumu gw’ekyoto eky’omu Klezia Sistine Chapel, bakalidinaali 115 mwe baamaze ennaku bbiri nga bakuba obululu emirundi etaano okwerondamu Paapa.\nBwabadde bunkenke bwennyini mu ssaawa omukaaga ezaddiridde okuva ku ssaawa 7:40 ez’emisana ku Lwokusatu (eggulo), omukka omuddugavu bwe gwalabiddwa ng’akabonero akalaga nti tewannabaawo Kalidinaali awezezza bululu busukka mu 77 okulya obwapaapa.\nOmukka omweru olwalabiddwa, enduulu n’esaanikira ekibangirizi ekya St. Peter’s Square ekyabadde kijjudde ne kifuuwa olw’abantu abaabadde abangi ennyo, ng’eno omukka bwe gufuumuuka, n’ekide ekinene eky’oku Lutikko Basilica nakyo ne kitandika okwewuuba akabonero akalaga nti Paapa alondeddwa.\nOmukka gwafuumuuse ebbanga lyonna nga Paapa omupya bwe bamuteekateeka omwabadde okumwambaza ebyambalo eby’obwapaapa, n’okumuyita mu misoso egisooka nga tannalagibwa eri ensi.\nWaayiseewo essaawa emu n’eddakiika 13 ng’omukka gumaze okulabika, Paapa n’alyoka alabika eri ensi ng’asinziira ku lubalaza olubikke olw’eddirisa mu Vatican.\nMu ngeri etali ya bulijjo, Paapa yayogedde eri ensi n’asiima bakalidinaali banne abamutaddemu obwesige wamu ne Benedict XVI gwaddidde mu bigere.\nYasabidde Eklezia n’abagoberezi baayo n’awa n’omukisa eri obwesedde bw’abantu abaabadde bamwegese amaaso.\nOBAMA AYOZAAYOZEZZA PAAPA OMUGGYA (FRANCIS I)\nPULEZIDENTI wa Amerika. Barack Obama yayozaayozezza Paapa Francis I olw’okuba Paapa asoose okuva ku ssemazinga wa Amerika.\n“ Ng’omuntu alwanirira abanaku n’abo abajoonyesebwa alina obubaka gye tuli obw’okwagala n’okusaasira obutuwadde amaanyi okumala emyaka egisoba mu 2,000,” bwatyo bwe yagambye.\nCity Oiler ewuyunyiriza ekikopo kya basketball\nUCU Canons eremedde ku kikopo kya Basketball


AUDIO! Ssemaka atemye omulanga lwa mukyala we kumulemesa kugikwatako mu kiro, amutemye ejjambiya - The Bridge Uganda\nEnsisi ebuutikidde abatuuze ku kyalo Kakinzi mu ggoombolola y’e Butuntumula mu disitulikiti y’e Luweero, omukyala Aidah Naluyange myaka 30 bw’akutte omwana we namusalako obulago.\nOmwana Mariam Nassonko attiddwa abadde wa sabiiti emu, ekirese abatuuze nga basobeddwa.\nOkusinzira ku Kansala we Kakabala Salim Zimula Sserunkuuma, Naluyange yasobodde okweyambisa ekiso okutta omwana we.\nZimula agamba nti abakulembeze ssaako n’abatuuze bakyasobeddwa kuba Naluyange abadde mukyala ng’ali mu mbeera nungi ddala nga si mulwadde wabula agamba nti waliwo ekintu, ekyamulagidde okusala n’okutta omwana we.\nTaata w’omwana Robert Kitandwe wakati mu kulukusa amaziga, asabye Poliisi okunoonyereza ekyawaliriza mukyala we okutta omwana waabwe.\nAte omwogezi wa Poliisi mu bitundu bya Savannah Isah Ssemwogerere, agamba nti Naluyange atwaliddwa ku kitebe kya Poliisi e Luweero ku misango gy’okutta omuntu.\nSsemwogerere agamba nti mu kaduukulu ka Poliisi, Naluyange abadde agezaako okwetta wabula okunoonyereza ku kyavuddeko okutta omwana kutandikiddewo.\nOmwaka oguwedde ogwa 2020, abantu 107 bebattibwa mu disitulikiti y’e Luweero okusinzira kw’alipoota ya Poliisi.\nObubenje bwatta abantu 25, 13 battibwa abantu mu ngeri y’okutwalira amateeka mu ngalo, 6 basaangibwa nga betuze ate 2 baweebwa obutwa.\nAte ekiyongobero kibuutikidde abatuuze ku kyalo Katonto mu ggoombolola y’e Ddwaniro mu disitulikiti y’e Rakai, ssemaka bw’asse mukyala oluvanyuma ne yetta, ekirese abatuuze nga banyogoze.\nSsemaka Katongole ali mu gy’obukulu 30 atemyetemye mukyala we Rose Nakate ne jjambiya okutuusa lw’afudde ku ssaawa nga 4 ez’ekiro ekikeseza olwa leero ku Lwokuna nga 10, June, 2021.\nAbatuuze, bagamba nti baawulidde emiranga kyokka webatuukidde okutaasa, nga Nakate attiddwa nga ne bba asobodde okuduuka.\nOluvanyuma, omulambo gwa ssemaka gusangiddwa nga gulengejja ku muti gwa ffene.\nAbatuuze bagamba nti Katongole ne mukyala we, baludde nga balina obutakaanya olwa Katongole, okuteebereza mukyala we okwenda nga n’ensonga z’omu kisenge abadde yakoma dda, okumuwako.\nWabula omu ku baneyiba Joseph Simbwa agamba nti Katongole, yafuna Nakate olwa mukyala we okufa emyaka egisukka 3 kyokka olw’obutakaanya, bonna kati z’embuyaga ezikunta.\nWabula omwogezi wa Poliisi mu kitundu ekyo, Muhammad Nsubuga agumizza abatuuze okusigala nga bakakamu era okunoonyereza, kutandikiddewo.